
Urnuigli  airson  an  Spioraid 
Naoimh. 

A  Dhe  Uile-chumliaclidaich,  do'm  bheil  na  h-uile 
cridhe  follaiseach,  na  h-uile  iarrtus  aithnichte  agus 
o  nach  'eil  nithe  diomhair  air  bith  folaichte ;  glan 
smaointe  mo  chridhe  le  feart-analach  do  Spioraid 
Naoinih,  chum  gu  'n  tugamaid  fior-ghràdh  dhuit ; 
's  gu'n  àrdaicheamaid  gu  h-airidh  d'ainm  naomh ; 
tre  Iosa  Criosd  ar  Tighearn.     Amen. 


Misneach  o  Dhia. 

"  Iarraibh  agus  bheirear  dhuibh  :  siribh  agus 
gheibh  sibh  :  buailibh  an  dorus  agus  fosgailear 
dhuibh."    Mat.  vii.  7. 

"  Ma  dh'iarras  Mac  aran  air  aon  neach  agaibh-sa 
a  ta  'na  athair,  an  toir  e  dha  clach  ?  no  ma  dh'iarras 
e  iasg,  an  toir  e  nathair  dha  an  àit  eisg  1  no  ma 
dh'iarras  e  ubh,  an  toir  e  scorpion  da1?  Air  an 
aobhar  sin  ma  's  aithne  dhuibh-sa  a  ta  olc,  tiodh- 
laca  maithe  a  thoirt  do  ur  cloinn,  nach  mòr  is  mò 
na  sin  a  bheir  bhur  n-Athair  neamhaidh  an  Spiorad 
Naomh  dhoibh-san  a  dh'iarras  air  e  V' 


Tkig  gu  losa. 


Eisd  !  a  clio-pheacaich  ionmhuinn  ris  a'  chuireadh 
chaomh  agus  iongantach  so  !  Tha  Dia  a'  labhairt 
's  a'  labhairt  ruinne,  Riut-sa  f  hein  !  Tha'n  t-Athair 
ag  ràdh,  "  Thig  /"  Tha  'm  Mac  ag  ràdh.  "  Thig!" 
Tha'n  Spiorad  Naomh  ag  ràdh  "  Thig  I "  Tha  na 
h-aingìl  bheannaichte  ri  ath-ghairm  air  an  f  huaim, 
"  Thig  !  "  Mòran  pheacach  bochd  a  ghabh  ris  a' 
ghairm  a'  togail  suas  an  gutharma  gu  h-aonsgeulach 
's  'a  chuis  's  ag  ràdh,  "  Thig  gu  Iosa ! "  Tha  'n 
leabhar  beag  so  ag  aontachadh  san  athchuinge,  agus 
leis  an  uile  dhùrachd,  threibhdhireas  agus  ghràdh, 
ag  aslachadh  ort,  gun  mhoille  "  Teachd  gu  Iosa  !" 
'Nuair  a  bha  E  fein  air  thalamh,  's  a  sheall  e 
mu  'n  cuairt  gu  h-iochdmhor  air  an  t-sluagh,  lan- 
f  hiosrach  air  cho  lionmhor  's  a  bha  'm  peacanna  's 
an  doilgheasan,  thubhairt  E  gu  caomhail,  "  Thigibh 
a  m'  ionnsuidh-sa  sibhse  uile  a  ta  ri  saothair  agus 
fo  throm-uallach  agus  bheir  mise  suaimhneas 
dhuibh  !  "  Mat.  xi.  28—31.  An  nì  a  thubhairt  E 
'n  uair  sin  tha  e  'g  a  ràdh  anis  !  An  cuireadh  a 
thug  E  do  dhaoinibh  an  là  sin,  tha  e,  mo  cho- 
pheacach  'g  a  thoirt  duit-sa  !  Thig  do  m'  ionnsuidh- 
sa.  Nach  'eil  thu  fo  throm-uallach  le  cionta  ì  O 
mata  Tltig  gu  Iosa  !  Tìxig  gu  Iosa  ! 


Thig  gu  Iosa. 


Tha  e  'gealtuinn  suaimhneis  !  Ach  mòran  ni's 
f  hearr  na  suaimhneas  cuirp  tha  suaimhneas  anama  ! 
Is  truagh  neach  a  bhi  'na  thràill,  air  a  shàruchaclh, 
ag  osnaich,  's  a'  call  fala  !  ach  mòran  ni's  measa  a 
a  bhi  'm  braighdeanas  aig  Satan  a'  tarruing  mu'n 
cuairt  droch-choinnseis  agus  cridhe  chràidhtich  ! 
Fois  uaithe  so  cha  ghabh  faotuinn  ach  le  teachd 
gu  Iosa,  agus  ma  thig  sinn,  aotromaichidh  Esan 
gach  uallach  eile.  Am  bheil  thu  bochd1?  Thig, 
agus  ni  Esan  thu  saibhir  gu  siòrruidh  !  Am  bheil 
thu  tinn?  Thig,  agus  leighisidh  E  thu  o'  d' 
euslainte  a'  s  measa.  Am  bheil  thu  brònach'? 
Thig  agus  tiormaichidh  e  do  dheòir  !  Am  bheil  thu 
air  call  dhìlsean  ì  Thig !  Bithidh  Esan  duit  'na 
bhràthair  ann  an  teinn,  nach  caochail  agus  nach 
bàsaich  am  feasd !  Am  bheil  am  peacadh  'na 
uallach  ì  Thig  gu  Iosa  agus  bheir  E  air  falbh  gi. 
buileach  e  !  Am  bheil  thu  fo  gheilt  mu  la  a'  bhàia 
agus  a'  bhreitheamlmais  ì  Thig,  agus  an  là  sin 
cluit  bithidh  mar  chamhanaich  beatha  's  glòire  !  0, 
mata,  thig  !  A  bhi  ach  amhàin  air  ar  gairm  le  Tì 
mar  so  bu  chòir  gu'm  bu  leoir  gu'r  deanamh 
aoibhneach.  Mu  choigreach  dh'  f  haociamaid  a  ràdh, 
"  Theagamh  nach  'eil  maith  air  bhith  'na  bheachcl 
dhomh;"  mu  dhuine  bochd,  "Cha  n'  urrainn  e 
mo  chuideachadh,  cia  air  bhith  cho  toileach;"  mu 
dhuine  feineil  saibhir,  Co  aig  a's  urrainn  flughair 
a  bhi  ri  nì  air  bhith  uaithe."  Ach  nan  abradh 
Howard  no  Wilberforce  ri  fear-bròin,  "  Thig  "  dh' 
fhaocladh  e  bhi  uile-chinnteach  gu'n  robh  caoimh- 
neas  san  amharc.  Anis,  An  Tì  sin  a  tha  'ga  d' 
'ihuireadh-sa,  a  pheacaich,  tha  'n  dà  chuid  comasach 


agus  toileach  do  chòmhnadh  !  Tha  eideadh  aìge 
air  son  nan  lomnochd,  lòn  air  son  nan  acrach, 
saibhreas  air  son  nam  bochd,  beatha  mhaireannach 
air  son  nan  uile  !  A  cheart  f  hacal,  "  Thig  "  is  leòr 
gu  d'  dheanamh  aoibhneach  !  Diol-deirce  dall  aig 
taobh  na  slighe,  's  e  'cluinntinn  gu  'n  robh  e  'dol 
seachad  ghlaodh  amach,  "  Tròcair,  Tròcair  ! " 
Dh'iarr  an  sluagh  air  a  bhi  sàmhach ;  ach  ghlaodh 
esan  ni  b'àirde,  "  Dean  trò-cair  orm."  Marc.  x.  47. 
Thug  Iosa  cuireadh  dha ;  's  an  sin  thubhairt  cuid, 
mar  gu  faodadh  e  'nis  a  bhi  cinnteach  a  beannach- 
adh,  "  Biodh  misneach  agad,  tha  e  'ga  d'  ghairm." 
Bha  fhios  aca  nach  do  ghairm  CriosèL  riabh  's  an 
sin  gu  'n  do  dhiùlt  agus  mar  sin  dh'iarr  iad  air  an 
duine  bhochd  gàirdeachas  a  dheanamh.  A  pheac- 
aich,  Bi  thusa  fo  dheagh-mhisnich,  tha  'n  ceart 
Iosa  sin  ga  d'  ghairm-sa !  Mar  a  thilg  an  dall 
'fhalluing  dheth  chum  nach  biodh  e  'na  chulaidh 
bhacaidh,  tilg  thusa  dhiot  gach  peacadh  a  chumadh 
tu,  bris  troimh  gach  culaidh-bhacaidh  a  tha  'domh- 
lachadh  na  slighe,  agus  a'  tuiteam  aig  casaibh  Iosa, 
abair  "  Dean  tròcair  orm  ;  tha  mi  dall ;  tha  mi 
caillte  ;  teasraig,  no  tha  mi  caillte  "  Mat.  viii.  25. 
Am  bheil  thu  'nad'  pheacach  tuillidh  's  mòr  %  1:3 
motha  d'  fheum  air  teachd  !  Am  bheil  agad  coinn- 
seas  ciontach  %  Leis  a'  choinnseas  chiontach  sin, 
thig !  Am  bheil  cridhe  aingidh  agad  %  Leis  a'  chridhe 
aingidh  sin,  thig  !  Am  bheil  thu  gun  ni  agad  leis 
an  ceannaich  thu  a  dheagh-ghean  ì  "  Gun  airgead," 
thig !  Saibhir  agus  bochd,  maighistirean  agus 
seirbhisich,  sean  agus  og,  an  duine  geal  agus  dubh, 
peacaich  do  na  h-uile  gnè,  Thigeadh  ! 

Leugh  Is.  lv.  ;    Mat.  viii.   1—17.  xi.  28—30; 
Marc.  x.  46—52;  Taisb.  xxii.  17. 

Carson  a  Thigimi  ì  Is  Peacach  thu  1 
Thig  air  son  Maitheanais. 

Theagamh  nach  'eil  thu  mothachail  guW  peacach 
thu.  Air  a'  chuid  a's  lugha  tha  thu  'm  beachd 
nach  measa  thu  na  muinntir  eile  ach  gu'r  f  hearr 
thu  na  mòran.  Cha  mhisgear,  cha  mheirleach  's 
cha  n'  adhaltranaich  thu,  ach  tha  thu  'coimhead 
na  Sàbaide,  a'  leughadh  a'  Bhìobuill  's  a'  dol  do 
thigh  Dhe.  Ach  an  d'  rinn  thu  da  rìreadh 
ùmhlachd  a  thoirt  do  na  h-àithntibh  uile  ?  Gun  a 
h-aon  a  bhriseadh  riabh  dhiùbh  1  Do  ghnà  f  ìrinn- 
each,  geimnidh  stuama,  treibhdhireach,  mathach, 
caomhail  ì  Nach  do  cheaduich  thu,  thu  fein  riabh 
ann  an  uabhar,  am  mi-rùn,  am  feirg,  an  ceilg  no  'n 
ana-miann  ì  Tha  Dia  ag  iarraidh  f  ìor-ghloine  's  a' 
chridhe  cho  maith  's  anns  a  ghiùlan  o'n  leth-muigh 
agus  is  aithne  dha  ar  n-uile  smaointean.  An  d' 
altruim  thu  riabh  mata  smaoin  peacaidh  a'  d 
chridhe,  ged  bha  eagal  ort  o  'n  leth-muigh  a  chur 
an  gnìomh  ì  Osbarr  's  i  cheud  àithne  's  an  àithne 
shònraichte  an  Tighearn  ar  Dia  a  ghràdhachadh 
le  'r  n-uile  inntinn  agus  neart.  An  d'  rinn  thu 
daonnan  sin  ì  An  robh  thu  'ghnà  taingeil  air  son 
a  thròcairean;  a  ghnà  le  curam  a'  leughadh  'f  hocail, 
gu  m.  umhal  dha,  a  ghnà  a'  feuchainn  ri  Esan  a 
thoileachadh,  a'  gabhail  tlachd  ann  a  bhi  'g  ùrnuigh 
Eis,  a'  deanamh  sòlais  'na  latha,  'na  shluagh,  'na 
aoradh,  a  ghna  a'  strigh  ri  bhi  "naomh  mar  a  ta 
Esan  naomh,"  a'  dheanadh  'f  hirinn  e  aithnichte,  gu 
impidh  chur  air  muinntir  eile  Esan  a  ghràdhachadh, 
's  an  d'  rinn  thu  oidhirp  's  na  h-uile  ni  Esan  a 
ghlòrachadh  1  Ma  rinn  thu  so  a  ghnà  cha  d'  rinn 
thu  ach  dìreach  do  dhleasnas,  's  cha  n'  eil  cùis-uaille 
air  bith  agad.     Ach  sin  cha  d'  rinn  thu  's  tha  do 


choinnseas  'g  a  innse  dhuit.  Tha  f  hiosvagad  gu  'n 
do  pheacaich  thu  mìltean  a  dh'  uairibh.  Tha  f  hios 
agad  gu  'n  robh  thu  'g  iarraidh  do  thoil-inntinn 
fein,  's  a'  d'  ghniomharaibh  a  's  fearr  cha  robh  thu 
air  do  bhrosnachadh  le  durachd  Dia  a  thoileachadh. 
Bha  thu  'tighinn  beò  dhuit  fein.  Bha  thu  'n  deigh 
air  cliù  dhaoine,  ach  Dia  cha  robh  'nad  uile 
smaointibh.  Tha  'm  Bìobull  ag  innse  dhuiun,  "Ma 
their  neach  gu  bheil  e  gun  pheacadh,  tha  e  'g  a 
mhealladh  fein.  Cha  n'  eil  ionracan  ann,  cha  n'  eil 
fiù  a  h-aon.  Pheacaich  na  h-uile  's  thàinig  iad  an 
deis-laimh  air  glòir  Dhe."  0,  mo  cho-chiontach, 
nach  'eil  e  fiòr  mu  'r  timchioll-ne,  "  An  Dia  sin 
ann  'na  laimh  am  bheil  ar  n'  anail  's  do  'm  buin  ar 
n-uile  shlighean,  cha  do  ghlòraich  thu?"  Is  peacach 
thu !  Cionta,  cionta  uamhasach,  tha  'n  crochadh 
ort.  Ann  an  leabhar  Dhe  tha  do  pheacanna  uile  air 
an  cur  sìos.  Cha  n'  urrainn  duit  thu  f  hein  a  chur 
saor  uapa.  Ged  dheanadh  tu  saothair  fad  mhìltean 
do  bhliadhnaibh  cha  bu  chomasach  thu  eiric  a  thoirt 
air  son  an  aoin  bu  lugha  dhiùbh.  Cha  bhiodh  anns 
na  h-uile  ni  a  b'  urrainn  duit  a  dheanamh  ach  do 
dhleasnas.  Do  dhìol  air  ain-f  hiach  an  la  diugh  tha 
'fagail  ainfheich  an  la  de  dìreach  far  an  robh  e. 
Na  'n  tugadh  tu  seachad  na  h-uile  nì  a  ta  thu 
'sealbhachadh,  no  nam  fuilingeadh  tu  pian  agus  bàs, 
cha  tugadh  sin  peacadh  air  falbh.  Cha  chomasach 
na  chaidh  seachad  a  thoirt  air  ais,  ach  tha  maitheanas 
saor,  saibhir,  sìorruidh,  air  son  nan  ciontach.  Tha 
aig  Iosa  dhuit-sa.  a  pheacaich,  maitheanas  a  chaiclh 
a  cheannach  le  'f  huil  fein.  Thig  air  a  shon  !  Thig 
air  a  shon ! 

Leugh  Ecs.  x.  i — 18;  Sahn  li,  cxxxix ;  Daniel 
ix.  3—23;  Mat.  v;  Eom.  iii.  10—20,  23;  1  Eoin 
i.  8—10. 


Tha  Dia  ann  am  Feirg !   Thig  gu 

bhi  'n  Reite  ris. 

Tha'm  Bìobull  ag  ràdh,  "  Tha  Dia  ann  am  feirg 
ris  a'  chiontach  gach  là."  "Is  fuath  leis  luchd 
deanamh  an  uilc ;"  agus  nach  èil  aig  Dia  aobhar 
a  bhi  'm  feirg  riutsa  a  pheacaich  1  Bhuilich  E  ort 
's  tha  e'  caomhnadh  do  bheatha  's  do  cheud-fath  's 
a'  toirt  duit  d'  uile  shochairean.  Gidheadh  tha 
thu  'g  a  dhì-chuimhneachadh.  Einn  e  aithnichte 
'aitheantan  agus  tha  iad  sin  uile  chum  maith  a 
dheanamh  dhuit  ach  cha  'n  'eil  thu  'g  an  toirt 
fainear.  Cha  'n  'eil  thu  'toirt  urraim  do  Dhia,  ach 
a'  tighinn  beò  ach  beag  mar  nach  biodh  a  lethid 
do  Bhith  idir  ann.  Cia  cho  mi-thaingeil  a  bhiodh 
tu  mar  mhac  nam  b'ann  mar  so  a  ghnathaicheadh 
tu  do  phàranndan,  nam  biodh  tu  seachnadh  an 
cuideachd,  's  nach  bu  toigh  leat  a  bhi  smuaineach- 
adh  orra  agus  nach  tugadh  tu  fainear  an  iarrtuis  ! 
Eisd,  mata,  ciod  a  tha  'n  Tighearn  ag  ràdh. 
"  Cluinnibh,  0  a  neamha,  agus  bitheadh  uamhas 
ort,  0  a  thalaimh,  dh'altruim  mise  agus  thog  mi 
suas  clann  agus  rinn  iadsan  ceannairc  a'  m' 
aghaidh."  Tha  E  lan  do  ghràdh  dhuit  mar  Athair 
caomh  ;  ach  le  d'  pheacaibh  chuir  thu  doilgheas 
agus  fearg  air.  A  bharr  air  a  sinn  is  E  Dia  do 
chruthadair,  do  Eigh  's  do  Bhreitheamh  cothromach 
agus  tha  mar  f  hiachaibh  air  peanas  a  dheanamh 
air  'na  h-uile  peacach.  Feumaidh  se  E  fein  a 
ghnàthachadh  a  thaobh  luchd  ceannairce,  cha  'n 
ann  mar  pharannd  caomh  ach  mar  Eigh  ann  am 
feirg.  Is  ì  do  choirè  fein,  co  dhiùbh  gu  bheil  e  'm 
feirg.  Tha  thu  'g  a  fhàgail  mar  sin.  Tha  do 
pheacanna  a'  cur  dealachaidh  eadar  thusa  's  Dia. 


Cho  f  had  's  a  tha  thu  'tighinn  beò  gun  aithreachas 
air  son  do  pheacaidh,  "bithidh,  is  f  heudar  gu  'm 
hi  'f  hearg  a  ghnà  dian  a'  d'  aghaidh,  a  pheacaich, 
agus  cha'n  urrainn  duit  dol  as  no  thu  fein  f  halach 
uaithe ;  c'ait  air  bhith  am  bheil  thu  tha  Esan  an 
sin  agus  tlia  E  ann  am  feìrg.  Tha  E  a'  cuartach- 
adh  do  shlighe  agus  do  luidhe  sìos  ;  agus  tha  fearg 
air.  Is  ann  an  earbsa  ris-san  a  tha  e  co  dhiùbh  a 
tharuingeas  tu  no  nach  tarruing  thu  eaclhon  an  ath 
deò  analach,  agus  tha  fearg  air.  0,  a  pheacaich, 
b  'f  hearr  gu  'm  biodh  an  saoghal  uile  'm  feirg  riut 
seach  Dia.  Cia  uamhasach  a'  bheatha  do  bheatha- 
sa.  Tha  "corruich  Dhe  a'  gabhail  cònuidh  ort." 
Cia  eagallach  a  bhi  faireachduinn  'nuair  a  tha  thu 
dol  a  luidhe  sìos,  "tha  fearg  airDia,"  c'àit  air  bith 
am  bheil  thu  no  ciod  air  bith  a  tha  thu  'deanamh, 
"tha  fearg  air  Dia.  Agus  0,  a'  dol  gu  bàs  fiosrach 
gu  bheil  Dia  ann  am  feirg,  agus  a'  seasamh  an  làthair 
a  chaithreach-breitheamhnais,  agus  a'  faicinn  gu 
bheil  E  ann  am  feirg.  A  pheacaich  cha  'n  'eil  E 
feargach  ach  am  feadh  a  tha  thusa  'g  a  f  hàgail  mar 
sin.  Tha  E  toileach  a  bhi  na  charaid  dhuit.  Chuir 
E  a  mhac  leis  an  teachdaireachd  so,  "  Bi  reidh  ri 
Dia."  Ma  dhearbas  tu  as  an  Teachdaire  sin  's 
gu  'n  treig  thu  do  pheacanna,  an  fhearg  so  sguiridh 
gu  buileach.  0,  mata,  thig  gu  Iosa.  JSTa  bi  ni's 
fhaide  a'  d'  namhaid  aig  Dia,  ach  gabh  an  tairgse 
a  bhi  a'  d'  charaid.  0,  thoir  an  aire, — bi  air 
d'f  haicill  roimh  Chrìosd  a  dhiùltadh — oir  a  deir  E, 
an  ti  sin  nach  creid  anns  a'  Mhac  (is  e  sin,  nach 
tig  d'a  ionnsuidh)  cha  'n  f  haic  e  beatha,  ach  tha 
fearg  Dhe  a'  gabhail  cònuidh  air." 

Leugh  Eòin  iii.  36;  Salm  vii.  11  ;  xi.  5,  6; 
xxi.  8,  9  ;  Eom.  i.  18  ;  ii.  5—9  ;  2  Cor.  v.  18—21 ; 
Eph.  v,  6  ;  2  Tess.  i.  7—9. 

Tha  Ifrinn  ga  d'  Fheitheamh !  Thig 
gu  bhi  air  do  Shaoradh. 

Ifrinn  cha  n'  fhaoin-sgeul  idir  a  chaidh  a  dhealbh 
le  sagartaibh  chum  eagal  a  chur  air  an  co-chreutair- 
ihh  \  ach  cho  cinnteach  's  is  e  'm  Bìobull  facal  Dhe, 
cho  cinnteach  a  ta  e  gu  'n  "  cuirear  na  h-aingidh 
gu  h-ifrinn,  na  cinnich  uile  nach  cuimhnich  Dia." 
Salm  ix.  17.  "  A  ta  e  air  òrduchadh  do  dhaoinibh 
bàs  f  haotuinn  aon  uair,  ach  'na  dheigh  so  breith- 
eamhnas,"  Eabh.  ix.  27.  An  sin  feumaidh  na  h-uile 
dhaoine  cunntas  a  thoirt  air  "na  nithibh  a  rinneadh 
sa'  choluinn,"  2  Cor.  v.  10.  "  Bheir  Dia  breth  air 
nithibh  uaigneach  dhaoine,"  Rom.  ii.  16.  An  sin 
na  peacaich  gu  leir  nach  d'  fhuair  maitheanas  le 
teachd  gu  Iosa  bithidh  air  laimh  chlì  a  Blrreitheimh 
a  bheir  amach  a'  bhinn  uamhasach,  "Imichibh 
uam,  a  shluagh  mallaichte,  dh'  ionnsuidh  an  teine 
shìorruidh  a  dh'  ullaicheadh  do  'n  diabhul  agus 
d'a  ainglibh,"  Mat.  xxv.  41.  Co  's  comasach  air 
piantan  an  ionaid  sin  a  chur  an  ceill !  Cha  n' 
urrainn  an  duine  saibhir  sìon  d'  a  stòras  a  thoirt  no 
fear-cridhealais  fearas-chuideachd  air  bith  a  thoirt 
leis.  Cha  n'e  'mhàin  gu  'n  sguir  an  saoghal  's  am 
peacadh  a  thoileachadh,  ach  thig  crìoch  air  solus 
taitneach  an  là,  air  guth  suilbhear  chàirdean,  's  air 
sòlasaibh  suairce  na  fàrdaiche.  Tilgidh  coinnseas 
a  ghath :  peacanna  na  h-aimsire  a  dh'  fhalbh 
bithidh  air  an  cuimhneacheadh  gu  soillear  maille 
ris  na  cothromaibh  gu  dol  as  gu  bràth  air  dol 
seachad  !  0,  nach  tigeadh  a  h-aon  diùbh  air  ais  ! 
0,  air  son  aon  Sàbaid  eile  !  0,  air  son  aon  uair  eile 
gu  tròcair  aslachadh  !  Ach  bithidh  e'n  sin  tuillidh 
's  anamoch,  tuillidh  's  anamoch  !  Dorchadas  gu 
sìorruidh — peacadh    gu    sìorruidh  ! — truaighe    gu 

sìorriiidh — bàs  gu  sìorruidk.  Tha  Iusa  'labhairt 
mu  thimchioll  mar  "  an  loch  a  ta  dearg-lasadh  le 
teine  agus  pronnasc, — an  dorchadas  iomallach  far 
am  bheil  gul,  caoidh  agus  giosgan  f  hiacal — far  nach 
bàsaich  a'  chnuhnh  agus  nach  teid'  an  teine  as 
(Marc.  ix.  44.)  far  an  do  glilaodh  an  duine  saibhir 
aingidh,  air  dha  bhi  ann  am  piantaibh,  "  Cuir 
Lasarus  chum  gu  'n  tum  e  bàrr  a  rnheòir  ann  an 
uisge  agus  gu  fuaraich  e  mo  theangadh ;  oir  a  ta  mi 
air  mo  ro-phianadh  san  lasair  so."  Luc.  xvi.  24. 
An  sin  "  an  ti  a  ta  salach  bithidh  e  salach  a  ghnà, 
agus  tha  deatach  am  peine  ag  eiridh  suas  gu 
saoghal  nan  saoghal."  Taisb.  xiv.  11.  Ciod  an 
truaighe  's  urrainn  a  bhi  ni  's  mò  n'  an  truaighe  a 
tha  briathra  mar  sin  a'  cur  an  ceill.  Cia  uamhas- 
ach,  mata,  a  bhi  ann  an  ifrinn  !  Ciod  a  's  eagal- 
aiche  ì  Agus  a  ta  a  h-uile  peacach  nach  d'  f  huair 
maitheanas  air  an  t-slighe  d'  a  h-ionnsuidh  !  Thusa 
aig  am  bheil  do  shùilean  anis  a'  leughadh  nam 
facal  so  mur  d'  f  huair  thu  maitheanas  tha  thu  air 
do  cheum  's  tha  a  h-uile  uair  ga  d'  thoirt  fein  ni 
's  dlùithe !  Aon  uair  an  sin,  's  tha  gach  uile 
dhòchas  caillte  gu  sìorruidh.  Ach  nach  eil  dol  as 
ann  ì  Tha !  Teich  gu  Iosa — Thàinig  Esan  a 
thearnadh  o  ifrinn.  "  Is  ann  mar  sin  a  ghràdhaich 
Dia  an  saoghal,  gu  'n  d'  thug  e  aon-ghin  Mhic  fein, 
chum  a  's  ge  b'  e  neach  a  chreideas  ann  (no  thig 
d'  a'  ionnsuidh)  nach  sgriosar  e  ach  gu  'm  bi  a' 
bheatha  shìorruidh  aige."  Eoin  iii.  16.  Cha  'n 
'eil  ni  ann  a  's  urrainn  do  shaoradh,  mur  tig  thu, 
's  ma  's  e  's  gu  'n  tig  thu  cha'  n  urrainn  nì  do 
shlàinte  'bhacadh. 

Leugh  Mat.  xxii.  1—13;  xxv;  Marc.  ix.  43— 
48;  Luc.  xvi.  19—31  ;  Taisb.  xiv.  10,  11;  xx. 
11—15;  xxii.  11—15. 

Air  son  Sìth  Coinnseis,  Thig 


"  Cha  n'  eil  sìth,  deir  mo  Dhià-sa  do  'n  aingidh." 
Tha  cuid  do  pheacaich,  saoilear  aig  sìth,  ach  is  ann 
anihàin  le  bhi  diùltadh  smaointeachaidh.  Cha 
toir  iad  fainear.  Àch  cion-curaim  mar  sin  cha  n' 
airidh  air  sìtli  a  bhi  air  a  ghairm  dh'  e.  Tha  e 
mar  neach  ann  an  luing  a  tha  'dol  fuidhe,  nach 
fìosraich  amach  ciod  e  'n  cunnart ;  no  mar  f  hear- 
ceairde,  a  tha  'm  beachd  nach  'eil  na  h-uile  ni  a' 
dol  gu  maith  ach  nach  seall  air  a  chuid  cunntas 
mu  'm  bi  inntinn  air  a  cur  troimhe  cheile.  Mar 
sin  tha  'm  peacach  a'  baralachadh  gu  bheil  ni  eigin 
cearr,  's  fo  eagal  gu  'm  bi  e  air  a  dheanadh  mi- 
shuaimhneach,  tha  e  'fuadach  air  falbh  gach  ath- 
smuain  mu  Dhià  's  mu  'anam.  Ach  tha  a  h-uile 
peacach  a'  smuaineachadh  air  uairibh,  's  an  sin 
feumaidh  gu  'm  bi  e  truagh.  'iNuair  thig  am  bàs 
gu  tigh  coimhearsnaich,  no  gu  'thigh  fein;  no 
bhagras  e  air  f  hein  agus  air  iomadh  uair  eile  gu  'n 
tig  an  smaoin  so,  "  Tha  Dia  ann  am  feirg  rium — tha 
m'  anam  ann  an  cunnart — cha  'n  'eil  mi  iomchuidh 
gu  dol  gu  bàs  !"  Agus  cia  mar  a  dh'  f  heumas  a 
lethid  do  smuain  a  thoil-inntinn  a  mheatachadh  's 
a  thànih  a  chur  fo  bhuaireas  ! 

Cha  n'  urrainn  !  Cha  n'  urrainn  thu  'bhi  aig 
sìth  gus  am  fairich  thu  gu  'n  d'  f  huair  thu  maith- 
eanas.  Faodaidh  tu  sòlais  an  t  saoghail  gu  leir 
f  lieuchainn  ma  seach  ;  faodaidh  tu  bhi  'g  iarraidh 
do  smuain  a  bhàthadh  le  bhi  'gad'  thilgeadh  f  hein 
ni  's  doimhne  's  ni  's  doimhne  'm  peacadh,  ach  cha 
chomasach  thu  'bhi  sona.  Ach  'n  uair  a  thig  sinn 
gu  Tosa  tha  ar  peacanna  gu  leir  's  aig  an  uair  air 
a  maitheadh.     Tha  sinn  f  hathast  a'  smuaineachadh 

orra  le  bròn,  ach  cha  ruig  sinn  leas  tuillidh  smuain- 
eachadh  orra  le  uamhann.  Tha  Dia  ag  ràdh 
ruinn,  "  Ar  peacanna  's  ar  n'  eucearta  cha  chuimh- 
nich  mi  ni's  mò."  "  Tha  E  'dùbhadh  amach  ar  n' 
uile  euceart."  Tha  e  'g  an  tilgeadh  air  a  chul 
thaobh — do  dhoimhneachdaibh  na  fairge."  Cha 
deanar  iomradh  orra  là  a'  bhreitheamhnais.  Eheir 
e  maitheanas  gu  pailt."  Tha  e  'nis  a'  beachd^ach- 
adh  òirnn  le  gràdh :  cha  ruig  sinn  leas  eagal  a 
ghabhail  roimhe.  Tha  e  'gar  cuireadh  earbsa  a 
dheanamh  as  mar  charaid  caomh.  An  àite  dol  am 
falach  uaithe,  mar  a  rinn  Adhamh,  faodaidh  sinn 
falach  ann  mar  a  rinn  Daibhi  ag  ràdh  "  Ts  tu  m' 
ionad-folaicli"  0  cia  àghmhor  an  iomlaid  !  Tha 
mi  'n  am  pheacach  f  hathast,  ach  a'm'  pheacach  a 
f  huair  maitheanas,  a  th'  air  a  dheanamh  reith  ri 
Dia,  air  a  thearnadh  !  Agus  ciod  air  bith  na  nithe 
uamhasach  a  dh'  ìnnseas  mo  choinnseas  dhomh, 
tha  Iosa  'g  ràdh,  "  Tha  do  pheacanna  air  a  maith- 
eadh  dhuit,  imich  an  sìth  !"  "  Tha  mi  fàgail  sìthe 
agaibh,  mo  shìth-sa  a  ta  mi  toirt  duibh,"  Eoin  xiv. 
27.  "  Air  dhuinne  bhi  air  ar  fireanachadh  tre 
chreidimh,  tha  sìth  aguinn  ri  Dia,  tre  ar  Tigheam 
Iosa  Criosd."  Eom.  v.  1.  A  pheacaich  bhochd  bha 
thusa  agus  sìth  fada  'n  ar  coigrich  d'  a  cheile. 
Toil-ìnntinn  shaoghalta  cha  sìth.  Cha  chomasach 
ni  air  bith  sìth  a  thoirt  am  feadh  a  tha  thusa  's 
Dia  'n  ar  naimhdibh  's  do  pheacanna  gu  trom  an 
crochadh  air  d'  anam.  Thig,  mata  gu  Iosa.  M  e 
an  da  chuid  sith  agus  bheir  e  sìth.  Iarr  maith- 
eanas  trìd-san  agus  cha  n'  fhada  gus  am  bi  thu 
fìosrach  ciod  a  th'  air  a  chiallachadh  le  sìth  Dhe 
a  ta  thar  gach  uile  thuigse." 

Faic.  Is.  lv.  7 ;  lvii.  21 ;  Mic.  vii.  18,  19 ;  Eoin 
xiv.  27  ;  Kom.  v.  1  ;  viii.  31 — 34;  Phil.  iv.  7. 

Air  son  Cridhe  Nuaidh — Tìiiy. 

Is  eigin  duibh  a  bhi  air  bhur  breith  arìs,  "  thubh- 
airt  Criosd  ri  Mcodemus.  Is  eigin  caochladh 
mòr  a  bhi  'n  ar  smaointibh  's  anns  gach  gnè 
faireachduinn  a  thaobh  Dhe,  mu  'n  urrainn 
duinn  seirbhis  a  dheanamh  dha  air  thalamli 
no  A  mhealtuinn  air  neamh.  Dli'  f  huadaich  am 
peacadh  ar  n'  inntinnean  o  Dhia  air  chor  's  nach 
comasach  sinn  deigh  a  bhi  aguinn  air  no  gràdh  a 
thoirt  Dhà.  Is  i  so  an  inntinn  fheòlmhòr  is  bàs." 
Gràdh  a  thoirt  do  dhiadhachd  a  bha  aon  uair  neo- 
thaitneach  agus  am  peacadh  f  huathachadh  d'  an 
d'  thug  sinn  a  o  'nuair  gràdh  tha  'na  chaochla  mòr,mar 
theachd  gu  beatha.  Goirear  dh'  e  a  nuadh-bhreith, 
no  'n  ath-ghineamhuinn.  "  Gu  deimhin  a  ta  mi 
'g  ràdh  riut,  mar  bi  duine  air  a  bhreith  arìs  cha  n' 
urrainn  e  rioghachd  Dhe  fhaicinn."  A  pheacaich 
neo-iompaichte !  tha  thu  'g  ràdh  gu  bheil  dòchas 
agad  gu'm  bi  thu  air  do  thearnadh ;  ach  cia  mar 
's  urrainn  duit  dòchas  a  bhi  agad  ri  dol  astigh 
do  neamh  's  a'  chor-inntinn  sa'  bheil  thu  aig  an  am 
so  ì  Cha  bhiodh  tu  sona  'n  sin  !  Tha  h-uile  ni 
san  t-saoghal  mu  'n  cuairt  duinn  a'  nochdach  gu 
bheil  uidheamachadh  'na  nì  a  dh'  f  heumar  gu  sòlas 
a  mhealtuinn.  Ceòl  cha  dean  aoibhneach  ach  iadsan 
amhàin  aig  am  bheil  cluas-chiùil ;  cha  chuirm- 
inntinne  leabhraichean  dhoibli-san  aig  am  bheil 
gràin  do  leughadh  ;  agus  cha  n'  eil  comunn  sluaigh 
taitneach  ach  'nuair  a  tha  muinntir  a  reir  a  cheile. 
Am  balach  cha  'n  fhairichidh  socair  ann  an 
lùchairt,  na  h-aineòlaich  cha  n'  urrainn  cuideachd 
dhaoine  fòghluimte  a  mhealtuinn.  Aig  struidh- 
earaibh  cha  'n  eil  deigh  air  cuideachd  dhaoine 
subhailceach ;  agus  dìreach  mar  sin  cha  'n  urrainn 

daoiiie  nii-dhiadhaidh  tlachd  a  ghabhail  ann  an 
diadhachd.  Nach  'eil  an  t-Sàbaid  duit  'na  là  gun 
tlachd,  am  Biòbull  'na  leabhar  tioram,  còmhradh 
mu  dhiadhachd  neo-thaitneach,  ùrnuigh  'na  saoth- 
air,  agus  comunn  luchd-crabhaidh  'na  sgios  duit1? 
Ach  neamh  is  Sàbaid  uile,  is  aoradh  uile,  is  naomh- 
achd  uile — a  luchd-àiteachaidh  tha  uile  ionraic ; 
agus  tha  'n  còmhradh  's  an  gniomhara  gu  leir  mu 
thimchioll  Dhe.  Tha  iad  sona,  a  chionn  gu  bheil  iad 
naomh  's  a  chionn  gu  bheil  iad  le  Dia.  Ach  mur 
'eil  gràdh  agadsa  do  naomhachd  's  do  Dhia,  cha 
bhiodh  neamh  'na  ionad  sona  air  do  shon-sa. 
Bhiodh  tu  air  faontradh  'nad  bhith  truagh  aonarach, 
a'  cur  airsneoil  air  an  t-sonas  anns  nach  biodh  comas 
agad  cuid  a  bhi,  agus  a'  truailleadh  an  teampuill 
anns  am  biodh  tu  fein  a'  d'  aonar  neo-chomasach 
air  aoradh.  Air  an  aobhar  sin,  mur  beirear  arìs 
thu,  cha  teid  thu  'm  feasd  astigh.  Cha  n'  urrainn 
duit,  tha  fhios  agam  do  chridhe  fein  a  chaochladh 
ach  tha  Spiorad  Dhe  comasach  air.  Agus  fhuair 
Criosd  bàs  a  dh'  fhaotuinn  dhuinne  tiodhlac  an 
Spioraid  ;  agus  an  tiodhlac  so  tha  gu  saor  air  a 
bhuileachadh  air  na  h-uile  a  ni  gu  treibhdhireach 
am  Fear-saoraidh  aslachadh  air  a  shon.  0,  mata, 
guidh  gu  dùrachdach  airson  Spioraid  Dhe  chum  's 
gu  'm  biodh  tu  air  do  bhreith  arìs.  Thig  gu  Iosa  le 
athchuinge  Dhaibhi,  "  Cruthaich  annam  cridhe 
glan,  0  Dhe,  agus  ath-nuadhaich  Spiorad  ceart  an 
taobh-stigh  dhiom."  Agus  airson  misniche  dhuit, 
smuainich  air  dearbhadh  gràsmhor  Chrìosd,  "Ma 
"  's  aithne  dhuibh-sa  a  ta  olc,  tiodhlacan  maithe  a 
"  thoirt  do  'ur  cloinn,  nach  mòr  is  mò  na  sin  a 
"  bheir  bhur  n-Athair  neamhuidh  an  Spiorad 
"  Naomh  dhoibh-san  a  dh'  iarras  air  e  1 " 

Leugh  Salm  li.  10—12  ;  Luc.  xi.  1—13 ;  Eoin 
iii.  1—21  ;  Bom.  viii.  5—9  ;  Eph.  ii.  1—6 

Air  son  Shochair  agus  Sholas  na 
h-  Uchdmhacachd — Thig. 

Luchd  saibhreis  air  uairibh  gabhaidh  clann  nam 
bochd,  agus  togaidh  siad  iad  mar  an  clann  f  hein  : 
theirear  ris  a  so  uchdmliacaclid.  Agus  mar  so  tha 
Dià  a  'cur  an  ceill  a  ghnàthachaidh  dhoibh-san  a 
thig  gu  Tosa.  "  Bithidh  sibh  'nur  macaibh  's  na  'r 
nigheanaibh  dhomh-sa  deir  an  Tighearn,  Dia,  uile- 
chumhachdach."  "Fhuair  sinn  Spiorad  na  h- 
uchd-mhacachd  trid  an  glaodh  sinn  Abba,  Athair ! " 
Tha  e  air  a  cheadachadh  dhuinn  ann  an  ùrnuigh 
labhairt  ri  Dia  mar  ar  n-Athair  a  ta  air  neamh." 
Tha  e  'gradhachadh  na  cloinne  uchdmhacaichte 
sin  le  barrachd  agus  gràdh  pàranda  thalamhaidh. 
Tha  e  'teagasg,  a'  faire  thairis  orra,  a'  toirt 
comhfhurtachd  dhoibh,  ga  'm  biadhadh  's  ga  'n 
diòn.  Diolgheasan  's  iad  a  smachdachadh  caomh- 
ail  fein  a  th'  air  an  sònrachadh  air  son  am  buann- 
achd.  "  Ma  ghiùlaineas  sibh  smachdachadh,  tha 
Dia  a'  buntuinn  ribh  mar  ri  cloinn  oir  an  tì  a  's 
ionmhuinn  leis  an  Tighearn  smachdaichidh  se  e." 
'jSTan  uile  dheuchainnibh  tha  E  'toirt  furtachd 
dhoibh.  "  Mar  a  ghabhas  athair  truas  d'  a  chloinn, 
gabhaidh  an  Tighearn  truas  dhiùbh-san  d'  an  eagal 
e."  Salm  ciii.  13.  Mar  neach  do  'n  tabhair  a 
mhàthair  comhfhurtachd,  mar  sin  bheir  mise  comh- 
fhurtachd  dhuibhse.  Tinneas,  bochdainn,  call 
chàirdean,  an  trioblaidean  gu  leir,  tha  air  an  riaghl- 
adh  air  son  am  buannachd.  "  Co-oibrichidh  na 
h-uile  nithe  chum  inaith  do  'n  dream  aig  am  bheil 
gràdh  do  Dhia,"  Eom.  viìi.  28.  "Cha  bhi 
easbhuidh  nì  maith  air  bith  orra."  "  Cha  soirbhich 
inneal  air  bith  a  dhealbhar  na  h-aghaidh,"  Is.  liv. 
17.  Anns  gach  cruaidh-chas  agus  cunnart  tha  'n 
Athair  ri  'n  taobh.     "  Na  biodh  eagal  ort  oir  shaor 

mise  thu ;  ghairm  mi  thu  air  d'  ainm,  is  leamsa 
thu.  An  uair  a  shiùbhlas  tu  troimh  na  h-uisg- 
eachaibh  bithidh  mise  maille  riut  agus  troimh  na 
h-aimhnichibh  cha  tig  iad  tharrad."  Is.  xliii.  1,2. 
"  Cha  n'  fhàg  mi  agus  cha  treig  mi  thu."  Faod- 
aidh  iad  an  uireasbhuidhean  uile  innse  d'  an 
Athair.  "  Anns  gach  uile  nì  biodh  bhur  n-iarrtuis 
air  an  deanamh  aithnichte  do  Dhia."  Philip.  iv.  6. 
Tha  'chluas  do  ghnà  fosgailte  do  'n  glaodh,  's  a 
làmh  sìnte  amach  do  ghnà  a  dheanamh  maith 
dhoibh.  Mar  Athair  tha  E  'g  ullachadh  oighreachd 
air  an  son ;  ach  eu-cosmhuil  ri  oighreachdaibh 
talarnhuidh,  tha  i  neo-thruaillidh,  agus  neo-shalach 
agus  cha  searg  i  as."  1  Pead.  i.  4.  0,  ciod  an 
sonas  a  bhi  'na  leanabh  do  Dhia]  A  bhi  mothachail 
gu  'r  h-E  Dia  a  's  Athair  dhomh.  Tha  e  'ga  m' 
ghràdhachadh,  a'  gabhail  truais  dhiom,  ga  m' 
choimhead  !  Tha  mi  tearuinte  o  na  h-uile  olc. 
Droch  dhaoine  agus  droch  spiorada  cha  n'  urrainn 
cron  a  dheanamh  orm.  Is  e  Dia  mo  thearmunn, 
a  ghnà  dlù  ;  agus  air-san  am  feasd  cha  tig  suain, 
am  feasd  cha  bhi  sgios  air,  am  feasd  cha  tig 
dichuimhn  air  's  am  feasd  cha  dean  e  caochladh ! 
A  deir  e  "  Ghradhaich  mi  thu  le  gràdh  sìorruidh." 
Bithidh  e  a  ghnà  dlù  dhomh  am  feadh  a  ta  mi  air 
mo  thurus  an  so,  agus  fadheòigh  bheir  e  mi  gu 
cònuidh  a  ghabhail  maille  ris  'na  lùchairt  gu 
sìorruidh."  Ciod  a  mhòrachd  thalamhaidh  a  dh' 
fhaodar  a  choimeas  ris  a  so  1  A  Leughadair  !  Am 
bu  mhaith  leat  a  bhi  'nad'  leanabh  do  Dhia ! 
Faodaidh  tu  sin,  ma  thig  thu  gu  Iosa,  oir  "a  mheud 
as  a  ghabh  ris,  a  thàinig  d'  a  iormsuidh  thug  e 
dhoibh  cumhachd  a  bhi  'nan  cloinn  do  Dhia." 

Faic.  Sahn  xci.  ;  Eoin  i.  12,  13  ;  Eom.  viii.  14 — 
17  ;  2  Cor.  vi.  17,  18  ;  Eabh.  xii.  5—12  ;  1  Eoin 
iii.  1,  2,  &c.  b  3 

Ghum  's  gu  'n  Rachadh  tu  astigh 
do  Neamh — Thig. 

Mar  tha  àite  peanais  ann  air  son  nan  aingidh, 
mar  sin  tha  neamh  glòire  ann  air  son  nan  uile  a 
thig  gu  Iosa.  Dia,  'na  mhòr-ghràdh  do  pheacaich, 
chuir  a  Mhac,  cha  'n  e  'mhain  g'  an  saoradh  o 
ifrinn,  ach  gu  'n  deanadh  sòna  agus  glòrmhor  leis 
fein  gu  sìorruidh,  'Nuàir  a  bhàsaicheas  creidmh- 
each,  ged  chrionas  a  chorp,  tha  anam  air  ball  le 
Iosa,  a  tha  "  gu  mòr  ni's  fearr."  Nach  sòlasach  an 
t-iomradh  a  tha  'm  Bìobull  a'  toirt  air  neamh ! 
Tha  e  air  innse  dhuinn  nach  'eil  tinneas  bròn  agus 
bàs  am  feasd  a'  dol  astigh  an  sin  ;  nach  'eil  iomag- 
uinean,  eagail  agus  imcheistean  am  feasd  air  am 
faireachduinn  an  sin ;  nach  'eil  am  feasd  air  am 
fiosrachadh  an  sinbochduinn,  calltaichean,  an-iochd, 
agus  mealladh  dòchais.  An  corp  a  dh'  eireas  o'n 
uaigh  bithidh  neo-thruaillidh  's  cha  n'  f  hiosraich 
am  feasd  pian,  sgìos  no  crìonadh.  Seann  aois  cha 
lagaich  am  feasd,  oir  an  sin  bithidh  òige  mhair- 
eannach,  agus  am  bàs  cha  spiol  am  feasd  air  falbh 
a  mhuinntir  sin  a's  caomh  leinn,  oir  am  bas  fein 
theid  a  sgrìos.  Ach  ni  a  's  ro  fhearr,  cha  bhi 
tuillidh  peacaidh  ann,  ach  na  h-uile  cridhe  bithidh 
làn  do  naomh-ghràdh  do  Dhia  's  gach  aon  d'  a 
cheile.  M  a  h-uile  gàirdeachas  ann  an  cuideachd 
's  an  sonas  gach  aoin  eile,  agus  Dia  fein  ni  cònuidh 
'na  'measg.  Uile  dhaoine  maithe  nan  linn  a  dh' 
f  halbh  bithidh  an  sin — iadsan  a  dh'  f  huiling  bàs 
air  son  a'  chreidimh,  Abstoil  agus  Fàidhean.  An 
sin  cuideachd  coinnichidh  sinn  Aingil  agus  Ard- 
aingil  agus  ni  's  mò  na  na  h-uile  chì  sinn  Iosa — a 
chorp  daonna  air  a  ghlòrachadh  — chi  sinn  a  ghnùis 

's  bithidh  sinnjgu  siorruidh  leis  an  Tighearn.  A 
nochdadli  cia  glormhor  's  a  ta  ISTeamh  tha  e  air  a 
shamhlachadh  ri  baile  le  sràidibh  òir,  geatachaibh 
neamhnaid,  ballachaibh  iaspeir  agus  emerald — ri 
Pàras  le  abhainn  soillear  mar  chriostal,  agus  craobh 
le  duilleagaibh  iocshlainteach — ri  ionad  foise  an 
deigh  saothaireach,  ri  tigh  athar,  ri  dachaidh  shona? 
"Gheibh  iad  gàirdeachas  agus  aoibhneas,  agus 
teichidh  bròn  agus  osnaich  air  falbh.  Is.  xxxv.  10. 
Tha  lànachd  aoibhneis  'na  làthair-san,  tha  mòr — 
shubhachas  aig  a  dheas-laimh  gu  sìorruidh."  Salm 
xvi.  11.  Tha  sòlais  thalamhaidh  gu  luath  a' 
gabhail  seachad !  Saibhreas  tha  falbh  air  iteig, 
slàinte  tha  seargadh,  càirdean  tha  'siubhal,  am  bàs 
tha  sgriobhta  air  na  h-uile  nithibh.  Ach  sòlais 
neimh  tha  gu  sìorruidh,  's  gu  sìorruidh,  's  gu  sìorr- 
uidh.  A  Leughadair  !  an  neamh  so  faodaidh  a  bhi 
leat-sa :  Tha  Iosa  'gleidheadh  an  doruis,  ach  dh' 
f  hosgail  e  gu  farsuing  e  air  son  na  h-uile  pheacach 
a  dhol  asteach.  Mur  tig  thusa  gu  Iosa,  cha 
chomasach  thu  dol  astigh  do  neamh  ;  oir  is  Esan 
an  dorus,  agus  an  t-aon  dorus.  Ach  tha  e  'toirt 
cuiridh  dhuit  teachd.  Seadh !  cia  air  bith  cho 
ciontach  's  cho  gràineil  's  a  ta  thu,  faodaidh  neamh 
a  bhi  agus  gu  cinnteach  bithidh,  leatsa,  ma  thig 
thu  gu  Iosa.  "  Bo  d'  iunnsuidh-sa  tha  focal  na 
slàinte  air  a  chur."  0,  mata,  air  son  sonais  neamh- 
uidh,  thig  gu  Iosa  ! 

Eaic  Eoin  xiv.  1 — 6 ;  1  Cor.  xv;  2  Cor.  iv.  17, 
18:  v.  1 — 4:  Taisb.  xxi.  xxii. 

Co  E  losa  ì 

Is  ceasnachdadh  so  a  ta  anbharrach  cudthromach, 
a  chionn  nach  comasach  neach  air  hith  geill  a  thoirt 
do  'n  chuireadh,  "  Thig  gu  Iosa,"  gun  eòlas  ceart 
co  E.  Tha  mòran  an  earhsa  ris  an  f  hreagairt  a 
bheir  sinn  do  'n  cheist  so,  "  Ciod  i  ur  barail-sa  mu 
thimchioll  Chrìosd."     Mat.  xxii.  42. 

Iosa  Is  Dia. 

Mu  'n  do  nochd  se  E  fein  air  thalamh,  bhuine- 

adh  dha  o  shiorruidheachd  uile  bhuadhan  iomlan 

na  Diadhachd.     Mar  is  Dia  an  t-Athair,  mar  sin 

cuideachd  is  Dia  Iosa.     Is  diòmhaireachd  mhòr 

ach  is  f  irinn  mhòr  so.     Tha  'm  Biòbull  gu  soillear 

'ga  chur  an  ceill.     Theirear  ri  Iosa,  "  Am  Focal  " 

agus  tha  Eoin  ag  innse  dhuinn,  "  Anns  an  toiseach 

bha  am  Focal,  agus  bha  am  Focal  maille  ri  Dia 

agus  b'  e  am  Focal  Dia.     Einneadh  na  h-uile  nithe 

leis ;  agus  as  eugmhais  cha  d'  rinneadh  aon  ni  a 

rinneadh.     Agus  rinneadh  am    Focal   'na   fheòil 

agus  ghabh  e  cònuidh  'nar  measg-ne."     Thubhairt 

Iosa's  e  'labhairt  mu  thimchioll  fein,  "Mu  'n  robh 

Abraham  ann,  Ata  mise."     Bha  E  'g  amharc  ris 

a'  ghlòir  a  bh'  aige  leis  an  Athair  roimh  thoise- 

ach  an  t-saoghail  agus  chuir  e  'n  ceill,  Mise  agus 

an  t-Athair  is  aon  sinn."  Tha  e  air  innse  "  dhuinn 

gu  'r  h-Esan  dealradh  gloìre  an  Athar,  ìomhaidh 

an   De    neo-fhaicsinnich,     Dia    foillsichte    san 

fheòil ;  gu  'r  h-E  'n  Tì  ceudna,  an  de,  an  diugh 

agus  gu  sìorruidh.     Ann-san  tha  uile  iomlanachd 

na  diadhachd  a'  gabhail  cònuidh  gu  corporra." 

Air  an  aobhar  sin  is  Dia  Iosa  's  mar  sin  tha  e 

iomlan  ann  an  cumhachd,  an  gliocas  's  a'  maitheas. 

Cha  'n  'eil  ni  nach  urrainn  d'  a  dheanamh ;  agns  o 
nach  comasach  E  'm  feasda  caochladh,  cha  n'  nrra- 
inn  e  'm  feasda  'bhi  neo-dhìleas  'na  gheallannaibh. 
Anis,  a  pheacaich,  bhochd  is  e  dìreach  a  lethid  so 
do  Fhear-saoraidh  air  am  fenmach  thusa.  Nam 
biodh  feum  agad  air  fear-tearmuinn  o  chunnart 
mòr  air  bith,  rachadh  tu  gu  neach  eigin  a  bha  cumh- 
achdach.  Co  a  tha  cho  cumhachdach  ri  Iosa  ?  Na 
h-uile  's  urrainn  Dia  a  dheanamh  's  urrainn  dàsan 
a  dheanamh.  Cha  n'  eil  doilgheasan,  cunnartan  no 
naimhdean  nach  comasach  Esan  a  chìosnachadh 
air  do  shon.  Ciod  air  bhith  do  laigse-sa  feumaidh 
a  neart-san  a  bhi  uil-f  hoghainnteach.  Cha  n'  e  co- 
dhuine  breòite  eigin,  's  cha  n'  e  eadhon  aingeal  anns 
am  bheìl  agad  ri  earbsa  ach  aon  a  tha  thar  tomhais 
ni  's  àirde  na  na  h-uile  bhithean  cruthaichte  eadhon 
an  Dia  mòr,  cumhachdach  gu  tearnadh.  Dh' 
fhaodadh  aobhar  eagail  a  bhi  aguinn  namb'  aon  a 
b'  ìsle  ar  Fear-saoraidh.  Ach  faodaidh  faireachd- 
uinn  air  a  bhi  tearuinte  aguinn  'n  uair  a  tha  Esan 
a's  Tidiearna  neimh  's  na  talamhuinn  a'  gabhail  ar 
tearsaiginn  os  laimh.  Co  's  urrainn  cron  a  dhean- 
amh  òirnn  ma  tha  Esan  a'  gealltuinn  ar  cònadh  ì 
Ma  tha  Dia  leinn  co  dh'  fhaodas  a  bhi  'nar  n' 
aghaidh'?"  Tha  a  chumhachd,  a  ghliocas,  a  naomh- 
achd  's  a  mhaitheas  air  an  cleachdadh  as  ar 
leth  cho  luath  's  a  thig  sinn  gu  Iosa,  Le  Eear-saor- 
aidh  mar  sin  cha  n'  urrainn  sinn  abhi  air  ar  sgrios. 
Tha  e  comasach  gu  tearnadh  gu  li-iomlan." 

Eaic  Eoin  i.  1—3,  14  ;  viii.  58  ;  x.  30  ;  xvii.  5  ; 
Col.  i.  14—20  ;  ii.  9 ;  1  Tim.  iii.  16  ;  Eabh.  i,  vii. 
23—28  ;  xiii.  8  ;  Taisb.  i.  5—8  ;  v.  11—14. 

Iosa  Is  Duine. 

Tha  so  cho  fior  's  a  tha  gu  'r  Dia  E.  "  Is  ann 
mar  sin  a  ghradhaich  Dia  an  saoghal  gn  'n  d'  thng 
e  aon-ghin  Mhic  fein."  Agus  Iosa  ged  bha  e  co- 
ionann  ri  Dia  ghabh  air  fein  cruth  seirbhisich,  air 
a  dheanamh  ann  an  coslas  dhaoine  's  air  f  liaighail 
ann  an  cruth  mar  dhuine.  Bha  e  air  a  roi-ìnnseadh 
mar  "  dhuine  dhoilgheas,"  agus  ghoir  E  gu  tric  dh' 
E  fein  "  Mac  an  duine."  Einneadh  e  'na  dhuine 
chum  gu  'n  tugadh  E  ùmhlachd  do  'n  lagh  a  bhris 
sinne  's  gu  fuìlingeadh  E  'm  peanas  a  rinn  sinne 
'thoilltinn.  A  chionn  nach  comasach  aon  air  bith 
Dia  'f  haicinn,  rinn  Esan  cònuidh  maille  ruinn  mar 
dhuine,  chum  o  Spiorad  's  o  chaithe-beatha  gu  'm 
biodh  beachd  ni  bu  shoilleire  aguinn  a  thaobh  ciod 
e  Dia.  Mar  sin  thubhairt  E,  "  An  tì  a  chunnaic 
mise  chunnaic  e  'n  t-Athair."  Agus  rinneadh  E 
na  dhuine,  chum  le  bhi  fulaug  na  tha  sinne  'fulang 
gu  'm  faodamaid  a  bhi  cinnteach  gu  bheil  E  comas- 
ach  air  co-fhulangas  a  bhi  aige  ruinne.  Mar  so 
tha  sinn  a'  leughadh,  "  A  mheud  gu  'n  d'  fhuiling 
e  fein  air  dha  bhi  air  a  bhuaireadh,  is  comasach  e 
air  cabhair  a  dheanamh  orra-san  a  ta  air  am  buair- 
eadh"  agus  "  cha  'n  'eil  Ard-shagart  againn  nach 
'eil  comasach  air  co-fhulangas  a  bhi  aige  ri  ar  n- 
anmhuinneachdaibh,  ach  a  bhuaireadh  's  na  h-uile 
nithibh  air  an  dòigh  cheudna  ruinne."  Eabh  iv.  15. 

Smuainich,  mata,  air  Iosa  mar  dhuine.  Ann 
an  sud  tha  adhlacadh.  Tha  banntrach,  le  cridhe 
briste,  a'  leantuinn  cuirp  a  h-aon  mhic.  Co  e  'n 
duine  sin  a  tha  'ga  faicinn  fad  as,  a'  gabhail  truais 
rithe,  a'  dol  suas  far  am  bheil  a  cholunn  mharbh, 
'g  a  h-aiseag  gu  beatha  's  a'  toirt  seachad  arìs  a' 

mhic  d'a  mhàthair  ]  An  duine  gràdhach  's  an 
t-oibriche-mhiorbhuil  sin  Iosa.  Co  Esan  a  ta  na 
sheasamh  a'  meadhon  aireimh  mhòir  do  cliloinn 
bhig,  agus  'g  an  gabhail  gu  caomhail  'na  ghàirdean- 
aibh  gu  'm  beannachadh  1  Is  E  Iosa !  Co  e  am 
fear-bròin  ud  a  tha  gal  aig  uaigh  Làsaruis — Is  e 
Iosa  !  Co  Esan  an  deigh  am  bheil  na  h-euslain,  na 
bochdan  agus  luchd  a'  bhròin  a'  ruith,  agus  co  a 
leighiseas  agus  a  bheir  comhfhurtachd  dhoibh  gu 
leir,  gun  a  h-aon  a  dhiùltadh  ì  Is  e  Iosa !  Is  e 
fhathast  an  tì  ceudna — duine  gràdhach,  caomh, 
iochdmhor.  Cha  ruig  thu  a  leas  eagal  a  bhi  agad 
roimhe ;  is  duine  E  agus  do  bhràthair.  Is  Esan 
a  tha  'g  ràdh  riut,  Thig  do  m'  ionnsuidh-sa." 
Eisd  ris,  a  pheacaich  !  Is  Esan  an  Dia  cumhachd- 
ach,  agus  tha  E  comasach  air  do  thearnadh  ach  tha 
e  mar  an  ceudna  'na  "  dhuine  dhoilgheas"  agus  làn 
co-f  hulangais  agus  gràidh !  Tha  àithne  's  fair- 
eachdainn  aige  air  agus  truas  ri  d'  uile  laigse, 
bhreòiteachd  agus  eagal.  Tha  e  'g  iarraidh  ort  gun 
a  bhi  fo  eagal.  Mur  bhràthair  daonna  tha  E  'na 
sheasamh  le  aogas  caomhneis  do-labhairt  's  ag  ràdh, 

Thig  do  m'  ionnsuidh-sa,  Thig  do  m'  ionnsuidh- 

i !"  0,  na  gnathaich  le  caoin-shuarachas  càraid 
cho  gràdhach !  Eisd  ris ;  leig  le  'chaonialas 
drùghadh  a  dheanamh  air   do    chridhe.     Earb  a 

heallannaibh  !  Thig  gu  Iosa  air  ball !  Cuir 
muinghinn  ann  mar  d'  Fhear-saoraidh  's  thoir 
ùmhlachd  dha  mar  do  Eìgh,  agus  bithidh  e  dhuit 
I  'na  charaid  a  's  diùithe  'leanas  riut  na  bràthair." 

Leugh  Is.  liii. ;  Mat.  xxvi.  xxvii ;  Luc  vii.  11 — 
15;  Eoin  iii.  16,  17;  xiv.  9;  Phil.  ii.  5—11; 
Eabh.  ii.  17,  18. 

Is  Esan  Fear-saoraidh  Pheacach. 

Is  fìor  an  ràdh  so,  agus  is  airidh  e  air  gach  aon 
chor  air  gabhail  ris,  gu  'n  d'  thàinig  Iosa  Criosd  do 
'n  t-saoghal  a  fhearnadh  plieacach.  "Esan  dh' 
àrduich  Dia  'na  Cheannard  agus  'na  Shlànuighear." 
Gni.  v.  31.  Is  e  so  amhàin  a  thug  Esan  do  'r 
saoghal  peacach.  Agus  cia  mar  a  tha  e'  saoradh  % 
Le  bhi  'seasamh  'nar  n-ionad  's  a'  giùlan  a'  pheanais 
a  thoill  sinne.  Bhris  sinne  an  lagh  ach  ghleidh 
Esan  gu  h-iomlan  e ;  oir  "  bha  e  naomh,  neò-lochd- 
ach,  neò-thruaillidh,  air  a  dhealachadh  o  pheac- 
achaibh."  Eabh.  vii.  26,  Thoill  sinne  bàs  air 
son  ar  peacanna.  "  An  t-anam  a  chiontaicheas 
gheibh  e  bàs."  Ach  bhàsaich  Esan  air  ar  son; 
"Thug  e  'bheatha  mar  eiric  air  son  mhòran." 
Bha  sinn  fo  'n  mhallachadh.  "  Is  mallaichte  gach 
neach  nach  buanaich  anns  na  h-uile  nithibh  a  ta 
sgriobhta  ann  an  leabhar  an  lagha  chum  an  dean  • 
amh."  Ach  "rinneadh  Esan  'na  mhallachd  air 
ar  son.  Lotadh  e  air  son  ar  peacaidh-ne — Bhruth- 
adh  e  air  son  ar  n-aingeachdan ;  agus  le  'bhuillibh 
tha  sinn  air  ar  slànachadh.  Ghiùlain  E  ar 
peacanna  'na  chorp  fein  air  a  'chrann.  Is  e  so  an 
t-aobhar  air  son  an  d'  rinneadh  E  'na  dhuine,  's  an 
robh  e  air  a  dhìmeas  's  air  a  dhiùltadh,  'na  dhuine 
dhoilgheas  agus  eòlach  air  bròn."  "  Dh'  iomchair 
E  ar  doilgheasan."  Is  ann  air  a  shon  so  a  dh' 
fhuiling  e  buaireadh,  a  rinn  e  osnaich  ann  an 
Getsemane,  's  'na  chruaidh-spàirn  a  shil  e  mar 
f  hallus  braona  mora  fala,  a  bha  E  air  a  sgiùrsadh, 
smugaidean  air  an  tilgeadh  air,  a  chaidhcrùn  droigh- 
inn  a  chur  air  agus  a  chaidh  a  thairgneachadh  ris  a' 
chrann-cheusaidh.     Thug  e  a  bheatha  mar  eiriè  air 

son  nihòran."  Bha  sinn  'n  ar  tràillibh — Thainig 
Esan  gu  'r  cur  saor.  Ach  an  luach  a  phàigh  E 
b'  e  sin  'fhnil  fein.  "  Saorta  le  fuil  luachmhoir 
Chriosd."  Bha  sinn  'nar  prìosanaich  aig  a  bheingi- 
bhreitheamhnais,  fo  bhinn  bàis  ;  ach  dh'  f  hàg  Esan 
Eigh-chathair  Athar,  's  thàinig  's  sheas  E  aig  air 
taobh  ag  ràdh,  Bàsaichidh  mise  air  an  son,  chum 
gu  faigheadh  iad  maitheanas  agus  gu'm  biodh  iad 
beò  gu  siorruidh.  "Agus  anis  air  dha  'bhi  air 
tilleadh  gu  'ghloir  air  Neamh,  tha  E  beò  chum  ar 
tearnadh.  Tha  E  'faire  thairis  oirnn,  a'  labhairt 
ruinn  le  'fhocal  agus  le  'Spiorad,  ag  eisdeachd  ri  'r 
n-ùrnuighibh,  a'  tagairt  ar  cuise,  'g  ar  cònadh  'nar 
laigsinn  agus  E  'ghnà  beò  gu  bhi  ri  eadarghuidhe 
ar  son."  Tha  e  mar  sin  'g  ar  tearnadh  le 
'bheatha  's  le  bhàs.  Phaigh  E  ar  fiacha  gu  h-iomlan 
agus  tha  e  deas  gu  ar  n-uireasbhuidhibh  a  riarach- 
adh.     Tha  E  'tearnadh  na  muinntir  sin  a  tha  'cur 

muinghinn  ann  o  ghath  a'  bhàis  agus  saoraidh 
E  iad  o  dhìteadh  air  an  là  dheireannach.  Feum- 
aidh  sinn  dol  an  lathair  a'  Bhreitheimh  mar 
mhuinntir  a  bha  nam  peacaich  chiontach ;  ach  ma 
's  urrainn  duìnn  a  ràdh  le  f  ìrinn  "  Tha  mo  mhu- 
inghinn  ann  an  Iosa  a  bhàsaich  air  mo  shon,"  M 
Esan  air  ball  a  chur  an  ceill  gu  bheil  sinn  gu 
h-iomlan  air  ar  cur  saor,  air  maitheanas  'f  haotuinn 
's  air  ar  tearnadh.  Tha  e  'g  ràdh  riutsa,  a  Leugh- 
adair,  "  A  pheacaich  bhochd,  tha  thu  'n  cunnart 
ifrinn;  ach  cheannaich  mise  dhuit  maitheanas 
saor  ;  air  a  cheannach  le  m'  f  huil  fein.  Bhàsaich 
mi  air  do  shon,  tha  mi  comasach  air  do  thearnadh. 
Thig  do  m'  ionnsuidh." 

Faic.  Is.  liii.  ;  Gni.  x.  34 — 43 ;  xiii.  16 — 41  ; 
Rom.  v.;  Gal.  iii.  13;  1  Tim.  i.  15  ;  Eabh.  ix. 
11—28  ;  1  Pead.  i.  18,  19  ;  ii.  24,  &c. 

Is  Esan  an  t-A  on  Fhear-saoraìdh. 

Thubhairt  Iosa  "  Is  mise  an  t-slighe  :  cha  tig 
aon  neach  chuni  an  Athar  ach  troimham-sa."  Cha 
n'  urrainn  cluinn  maitheanas  'f  haotuinn  ach  amhàin 
o  Dhia  le  tighinn  gu  Iosa  air  a  shon.  Chaidh  uile 
tliròcair  Dhe  air  son  pheacach  a  chur  ann  an  laimh 
Chrìosd  agus  cha  'n  urrainn  aon  neach  a  'faotuinn 
ach  uaithe-san.  Tlia  cuid  a  tha  'deanamh  dearm- 
aicl  air  Iosa,  gidheadh  aig  am  bheil  dòchas  ri 
tròcair  Dhe.  Ach  dhoibh-san  cha  bhi  Dia  ach  'na 
Bhreitheamhfeargach,  "  'na  theine  dian-loisgeach." 
Ar  deagh  oibre  fein  cha  n'  urrainn  ar  saoradh. 
Ar  gniomhara  's  fearr  tha  peacach ;  agus  ged  bhiodh 
iad  iomlan  cha  'n  urrainn  iad  dioladh  air  son  na 
chaidh  seachad.  Tha  'n  t-Abstol  Pòl  ag  radh, 
"  Cha  bhi  feòil  sam  bith  air  a  f  ìreannachadh  tre 
oibribh  an  lagha."  Nam  bu  chomasach  sinn  dol 
asteach  do  neamh  le  'r  toillteannasaibh  fein,  c  'arson 
a  bhàsaicheadh  Crìosd  ì  Dh'  f  haodamaid  sinn  fein 
a  thearnadh.  0,  na  dean  earbsa,  'na  d'  oibribh 
fein,  'na  d'  dheagh  chliu  fein,  na  d'  threibhdhireas 
fein  no  na  d'  sheirc  fein ;  cha  chomasach  ach 
f  ìreantachd  agus  bàs  Iosa  do  thearnadh  !  Tha  cuid 
am  beachd  a  chionn  gu'  n  do  bhaisteadh  iad  's  gu'n 
do  ghabh  iad  an  communachadh,  gu  bheil  iad  a' 
leughadh  a'  Bhìobuill,  a'  cumail  na  Sàbaide  's  a' 
dol  do  'n  Eaglais  gu  'm  bi  iad  air  an  tearnadh. 
Slòigh  rinn  so  uile,  gidheadh,  air  dhoibh  gun  teachd 
riabh  gu  Iosa,  tha  iad  anis  ann  an  ifrinn.  Cha 
chomasach  Sacramaid,  cleas-ghna,  creud,  no  eaglais 
tearnadh.  Cha  chomasach  aon  ach  Iosa.  Cuid 
tha  deanamh  earbsa  as  an  t-sagart,  Mearachd 
brònach  !  An  duine  bochd,  tha  e  fein  feumach  air 
Fear-saoraidh  air  a  shon  fein  !    Cha  n'  urrainn  e 

'anam  fein  a  thearnadh  agus  is  lugha  gu  mòr 
t-anam-sa.  Cha  chomasach  aon  fuasgladh  o  chionta 
a  thoirt  ach  Iosa.  'Fhuil-san  amhàin  a  ta  comasach 
air  glanadh  o  pheaoadh.  Cuid  ni  ùrnuigh  ri 
uaomhaibh,  ri  aingliuh,  agus  ris  an  Oigh  Muire  ; 
ach  co  a  's  urrainn  ìnnse  an  comasach  iad  sin 
eisdeachd  aig  an  aon  am  ris  na  h-uile  a  tha  'guidhe 
riutha  %  Agus  ged  bu  chomasach,  an  urrainn  doibh 
an  t-anam  a  thearnadh  %  Tha  'm  Biòbull  ag  ìnnse 
dhuinn  gu  soillear,  "Tha  aon  Eadar-mheadhair 
eadar  Dia  agus  daoine,  an  duine  Iosa  Chriosd. 
Agus  cha  'n'  eil  slàinte  ann  an  neach  air  bith  eile  : 
oir  cha  'n  'eil  ainm  air  bith  eile  air  a  thoirt  ameasg 
dhaoine  tre  am  faod  sinn  a  bhi  air  ar  tearnadh." 
Na  seall,  mata,  ri  aon  eile.  Dean  muinghinn 
amhàin  ann  an  Iosa.  Tha  e  'na  shuidhe  air  cathair 
tròcaire  a'  toirt  cuiridh  do  na  h-uile  pheacàchaibh 
bochda  tighinn,  air  ball  ri  thaobh.  Aige-san 
amhàin  tha  maitheanas  r  'a  thoirt.  C'arson,  mata, 
a  stadadh  tu  gu  bhi  'labhairt  ri  co-pheacachaibh  no 
eadhon  ri  ainglibh,  'nuair  nach  urrainn  a  h-aon 
dìubh  do  thearnadh  ach  Iosa.  Cha  ruig  thu  leas 
aon  air  bith  gu  d'  thoirt  'na  làthair.  An  diol-cleirce 
's  am  prionnsa,  an  duine  dubh  agus  geal,  daoine 
aineolach  agus  fòghluimte,  iadsan  a  th'  air  an 
còmhdach  le  luideagaibh  's  iadsan  a  th'  ann  an 
earradh  sìoda  's  ionann  a  gheibh  am  beatha  'dhean- 
amh.  Tha  na  h-uile  air  an  cuireadh.  Tha  thu  ri 
cionta  le  bhi  'g  amharc  taobh  air  bith  eile  air  son 
cònaidh.  Tha  E  fein  ag  ràdh,  "  Seallaibh  riùmsa 
agus  bithibh  air  bhur  tearnadh,  uile  iomalla  na 
talmhainn."  Is.  xlv.  22,  Seall  air  faibh  o  dhaoin- 
ibh,  agus  air  falbh  uait  fein ;  seall  amhàin  ri 
losa,  oir  Esan  amhàin  is  urrainn  tearnadh. 

Faic  Gni.  iv.  8—12  ;  Boni.  iii.  20—28  ;  Gal.  ii. 
15,  16  ;  Phil.  iii.  ;  1  Tim.  ii.  5,  6,  &c. 

Is  Fear-saoraidh  Gradhach  E. 

Cha  b'  urrainn  dearbhadh  nì  bu  treasa  air  a  so 
a  bhi  na  gu  'n  d'  thàinig  E  o  neamh  a  dh'  f  hulang 
agus  a  bhàsachadh.  B'  iad  so  a  bhriathran  fein 
Gràdh  a  's  mo  na  so  cha  'n  'eil  aig  neach  air  bith, 
gu  'n  leigeadh  duine  'anam  sìos  air  son  a  chàird- 
ean.  Is  sibhse  mo  chàirdean-sa.  "Eoinxv.  13. 
C'  arson  a  dh'  f  hàg  E  neamh  naomh  air  son  saogh- 
ail  pheacaich ;  Laoidhean  aingeal  air  son  buair- 
eadh  dhiabhal, — Righ-chathair  gloìre  air  son 
crann — ceusaidh  phian?  Is  e  bu  cheann-aobhair 
air  so  gradh — gràdh  amhàin  !  Gràdh  cha  n'  ann 
do  chàirdibh  ach  do  naimhdibh.  "  An  uair  a  bha 
sinne  fathast  'n  ar  peacaich  dh'  fhuiling  Criosd 
bàs  air  ar  son."  Nochd  e  'ghradh  caomhail,  ann 
am  mìle  dòigh  'nuair  a  bha  e  air  thalamh  a'  dol  mu 
'n  cuairt  a'  deanamh  maith — a'  leigheas  gach  gne 
thinnis — gun  riabh  tionndadh  o  'n  bhochd  's  o  ' 
bhrònach — A  ghnà  "  'na  charaid  pheacach."  Mar 
ghuil  Esan  oscionn  Ierusaleim,  'nuair  a  smuainich 
E  air  a  peacaibh  's  air  a  fulangasaibh  a  bha  dlù  ! 
'ISTuair  a  bha  E  ann  am  piantaibh  bàis,  cia  ro 
chaomhail  a  labhair  E  ris  a  ghadaich  a  bha  ri 
'thaobh,  agus  cia  cho  dùrachdach  's  a  rinn  E  ath- 
chuinge  air  son  a  mhortairean  fanoideach,  "  Athair 
thoir  maitheanas  dhoibh  oir  cha  'n  'eil  f  hios  aca 
ciod  a  ta  iad  a'  deanamh  !  "  Dh'  f  haodadh  E  gu 
furasda  feachd  aingeal  a  ghairm  gu  'theasraiginn, 
ach  mar  bàsaicheadh  Esan,  cha  bu  chomasach  sinne 
bhi  air  ar  tearnadh  ;  's  air  an  aobhar  sin,  a  chionn 
gu  'n  do  ghràdhaich  e  sinn,  dh'ol  e  'n  cupan  searbh 
eadhon  gu  'ghrùid.  Anis  air  dha  eiridh  aris,  tha 
'ghràdh  do  pheacaich  cho  mòr  's  a  bha  e  riabh. 
Tha  gràdh  'g   a   bhrosnachadh  gu   bhi  'g  eadar- 

ghuidhe  air  ar  son,  gu  truas,  gu  faire  thairis  oirnn 
agus  gu  'r  cònadli.  Tha  e  'cur  an  Spioraid  Naoimh 
an  Comhf  hurtair  gu  tuine  'n  ar  cridhe  achaibh.  Tha 
gràdh  aige  dhuitse ;  bhàsaich  E  air  do  shon.  Tha 
E  'sealltuinn  anuas  ort  le  truas.  Tha  e  'gairm  ort 
tighinn  d'a  ionnsuidh.  Einn  a  ghràdh  do  chaomh- 
nadh  gus  a  so,  ged  dhiult  thu  E.  Tha  'ghradh 
a'  giùlan  le  d'  aingidheachd  's  aris  anis  fein  tha  e 
'g  aslachadh  ort  maitheanas  a  ghabhail  a  th'  air  a 
cheannach  le  'f  huil.  Nan  caitheadh  aon  eigin  a 
shaibhreas  gu  d'  thoirt  amach  a  prìosan,  no  nan 
cuireadh  e  'bheatha  'n  cunnart  gu  d'  bheatha  's  a 
thearnadh  am  b'  urrainn  duit  dìmeas  a  dheanamh 
aìrì  Ach  rinn  Iosa  tuillidh  mòr.  Bhàsaich  e  gu 
d'  shaoradh  o  thruaighe  shiorrutdh  's  gu  d'  dhean- 
amh  sona  gu  sìorruidh  air  neamh.  Tha  e  'tighinn 
d'  ionnsuidh,  agus  a'  nochdadh  aileachd  a 
chreuchd,  a  deir  E,  Seall  mar  a  ghràdhaich  mi  thu  a 
pheacaich  !  Tha  gràdh  agam  dhuit  f  hathast. 
Thig  a'  m'  ionnsaidh  chum  gu  saor  mi  thu  o  pheac- 
adh  's  o  ifrinn."  0,  na  diult  Fear-saoraidh  cho 
gràsmhor.  Na  saltair  fo  d'  chois  gràdh  cho 
iongantach.  Cha  tachair  thu  'm  feasd  air  a  lethid 
eile  do  Charaid  Earb  as — gràdhaich  E.  Gheibh 
thu  do  ghna  E  làn  iochd  agus  caomhalais  !  Bheii 
e  comhfhurtachd,  treoir,  dìdean  agus  tearnadh 
dhuit,  ameasg  uile  chunnart  agus  bhròn  na  beatha 
— saoraidh  e  thu  o  ghath  a'  bhàis — 's  an  sin  ni  e 
sona  thu  gu  sìorruidk  air  neamh — 0,  thig  a  dh' 
ionnsuidh  an  Fhir-shaoraidh  ghràdhaich  so  ! 

Faic  Luc.  xix.  41 — 44  ;  xxiii.  33 — 43  ;  Eoin 
x.  1—30  ;  xv.  12—15;  Rom.  v.  6,  8 ;  Epli.  iii. 
17,  18,  19. 

Is  E  a  bhitheas  'na  Bhreitheamh 
Oirnn. 

Is  eigin  duinn  nile  bhi  air  ar  nochdadh  an 
làthair  cathair-bhreitheanais  Clirìosd.  "  Thig  an 
duine  dhoilgheas  arìs  mar  Dhia  na  gloìre  agus  'na 
làthair  bithidh  na  h-uile  chinneach  air  an  tional." 
Feuch,  a  ta  E  teachd  le  neulaibh,  agus  chi  a  h-uile 
sùil  E  ;  agus  iadsan  mar  an  ceudna  a  lot  E.  "  Cia 
mòr  a'  chulaidh-mhisniche  do  Chreidmhich  !  Is 
E'n  Ti  a  dheanadh  iad  fein  a  shònrachadh ;  agus 
'nuair  a  chì  iad  E  air  an  Eìgh-chaithir  nì  iad 
gàirdeachas ;  oir  an  Caraid  a  's  fearr  a  gheall  an 
tearnadh  bithidh  'na  Bhreitheamh  orra  agus  bithidh 
faireachadh  aca  air  tearuinteachd.  Ach  cia  uamhas- 
ach  dhoibh-san  a  rinn  a  dhìultadh ;  cia  uamhasach 
a  shealladh  maslaidh  a  thilgeas  e  orra-san  a  lot  e 
le  'n  dearmad  peacach  !  Cia  uamhasach  a  bhi  'g 
cluinntinn  a  ghutha  sin  a  deir  an  tràs'  "  Thigibh 
do  m'  ionnsuidh  "  ag  ràdh,  "  Imichibh  uam-sa  a 
shluagh  mallaichte  !  "  Abair  gu  bheil  prìosanach  ri 
bhi  air  'f  heuchainn  aig  a'  Mhòd  air  son  cionta  air  son 
an  caill  e  a  bheatha.  Tha  neach  aig  am  bheil  aogas 
dìbli  ach  caomlialas  ro  mhòr,  aig  am  bheil  cridhe 
mar  gu  'm  biodh  e  'cur  thairis  le  iochd  air  son  a' 
phrìosanaich.  Bha  e  ri  saothair  ro  mhòr  chum  an 
ciontach  a  thoirt  dheth  aig  a  Mhòd.  Tha  e  'g 
innse  dha  ciod  a  rinn  e  cheana  's  a'  dearbhadh  dha 
gu  faodar  earbsa  gu  tearuinte  a  dheanamh  as.  Tha 
E  a'  toirt  cìnnt  dha  gu  bheil  E  tur  chomasach  air 
maitheanas  f  haotuinn  dha,  ma  's  e  amhàin  gu  bheil 
am  prìosanach  toileach  gun  deanadh  E  sin.  Tha 
E  'g  ràdh,  "  Guidheamort,  leig  leam  tighinn  airm' 
aghaidh  aig  a  Mhòd  agus  labhairt  as  do  leth ;  leig 
dhomh  do  chùis  a  thagairt.     Thearuinn  mi  iomadh 

prìosanach  aig  an  robh  a  chùis  cho  dona  ri  d'  chùis- 
sa  :  tha  mi  comasach  air  thusa  'thearnadh.  Cha  'n 
'eil  mi  'g  iarraidh  pàighidh  :  gràdh  amhàin  a  ta  'ga 
m'  hhrosnachadh.  Ceadaich  dhomh  do  chuideach- 
adh."  Ach  tha  'm  priosanach  a'  leughadh,  a' 
labhairt  no  'cadal  's  gun  e  'toirt  fainear.  Tha  'n 
caraid  a'  teachd  aris  's  arìs  ach  leis  a'  phrìosanach 
is  fuathach  e  bhì  a'  dol  'g  a  fhaicinn  agus  le 
gnìomharaibh  tha  e  mar  gu  'm  b'  ann  ag  iarraidh  air 
gun  tighinn  a  chur  dragha  air.  Anis  tha  'm  Mòd 
ann.  Tha  'm  prìosanach  air  a  thoirt  do  'n  tigh- 
mhòid.  Tha  e  'g  amharc  air  a  Bhreitheamh  ann  an 
eideadh  a  dhreuchd,  agus  a'  faicinn  gu  'r  h-e  'n 
caraid  e  air  an  d'  rinn  esan  dìmeas  a  thàinig  d'  a 
ionnsuidh  'na  ghainntir  !  Ach,  anis,  tha  a  ghnùis 
stòlda  's  a  ghuth  geur.  An  ti  sin  a  chaidh  a  dhiùlt- 
adh  mar  Charaid  tha  anis  'g  a  nochdadh  fein 
amhàin  mar  Bhreitheamh.  A  pheacaich  tha  'n  Tì 
sin  a  shuidheas  air  an  Eìgh-chaithir,  air  an  là  dheir- 
annach,  a'  tighinn  a'  d'  ionnsuidh-sa,  'na  d'  phrìo- 
san  's  ga  thairgsinn  fein  dhuit  mar  d'  Fhear-saor- 
aidh.  Tha  e  toileach  do  chùis  a  thagairt  agus  a' 
gealltuinn  dhuit  saor  agus  làn-thearnadh  aig  a' 
Mhòd.  Na  diult  E,  oir  cha  n'  f  hada  gus  am  feum 
thu  seasamh  aig  a  bheingi-thagraidh.  Earb  as  mar 
d'  f  hear-tagraidh,  mur  biodh  tu  fo  bhall-chrith  'na 
làthair  mar  do  Bhreitheamh  !  Gabh  a  chuireadh, 
mur  cluinneadh  tu  E  a'  cur  an  ceill  do  bhinne  ! 
Thoir  fàilte  dha  anis  gu  d'  chridhe,  chum  gu  'n 
cuireadh  Esan  an  sin  failte  ortsa  d'a  rìoghachd  ! 

Faic  Mat.  xxv.  31—46  ;  2  Cor.  v.  10;  1  Tess. 
iv.  16—18;  Taisb.  i.  7. 

C'aite  'm  bheil  Iosa. 

B'  i  cainnt  Iob,  "  och  gun  fhios  agam  c'àite  'm 
faighinn  Esan,  agus  gu  'n  tiginn  a  dh'  ionnsuidh 
'àite,"  Ioh  xxxii.  3.  An  i  so  do  chainnt-sa  a 
pheacaich  bhochd  ì  Am  bheil  iomaguin  ort  gu  bhi 
faighinn  amach  c'  àite  am  faigh  thu  Iosa  !  Cha  'n 
'eil  E  ni  's  f  haide  ann  an  crùth  daonna  air  thalamh, 
ach  thill  E  do  Neanih.  An  sin  tha  E  a'  riaghladh 
na  shuidhe  air  Eigh-chathair  na  tròcair,  a'  feithe- 
amh  gus  a'  bheatha  mhaireannach  a  thoirt  do  na 
h-uile  a  thig  d'  a  ionnsuidh.  Faodaidh  tu  bhi 
'smuaineachadh  gu  bheil  neamh  ro  fhad  as,  ach 
tha  ùrnuighean  pheacach  a'  ruigheachd  an  Fhir- 
shaoraidh  air  a'  cheart  thiotadh  a  tha  iad  air  an  cur 
suas  's  tha  iad  air  an  eisdeachd  leis  le  aire  chaomh- 
ail.  Gidheadh,  mà  tha  so  cruaidh  r'  a  thuigsinn, 
biodh  fios  cìnnteach  agad  nach  e  'mhain  gu  bheil 
Criosd  air  neamh  ach  air  thalamh  mar  an  ceudna. 
Is  E  Dia,  's  air  an  aobhar  sin  tha  E  's  na  h-uile 
àite.  Thubhairt  E  ri  'dheisciobluibh,  "  Tha  mi  a 
ghnà  maille  ruibh."  Tha  e  gu  bunailteach  a  lathair 
'n  ar  measg.  Ann  an  seòmar  an  tinneis  tha  Iosa 
deas  gu  comhfhurtachd  a  thoirt  d'  a  dheisciobul  a 
ta  fo  àmhghar  'na  luidhe  air  an  leabaidh  chràidh 
ud.  Anns  an  ionad  uaigneach  gus  an  d'  rinn  am 
peacach  dol  a  dh'  aideach  a  pheacanna,  tha  losa  a' 
feitheamh  gu  'ràdh,  "  Bi  fo  dheadh  mhisnich,  tha 
do  pheacanna  air  a'  maitheadh  dhuit ;  imich  an 
sith."  Anns  an  eaglais  no  san  t-seòmar,  far  an  d' 
rinn  mòran  no  beagan  cruinneachadh  an  ceann  a 
cheile  gu  moladh  's  gu  ùrnuigh,  tha  Iosa  a'  feithe- 
amh  chum  an  'uireasbhuidhean  a  riarachadh.  "  Ge 
b'  e  àit  am  bheil  dithis  no  triùir  air  cruinneachadh 
'an  ceann  a  cheile  a'  m'  ainm-sa,  tha  mise  'n  sin  'n 

am  meadhon."  A  leughadair,  tlia  e  'm  fagus 
dhuitse.  Anis  am  feadh  a  tha  do  shùil  a'  leughadh 
an  taoihh  so,  tha  E  a'  seasamh  dìreach  ri  d'  thaohh. 
Tha  E  a'  cur  cagair  a'  d'  chluais.  Tha  E  a'  toirt 
cuiridh  dhuit  E  fcin  iarraidh.  Ma  tha  thu 
'miannachadh  'f  haotuinn  cha  'n  'eil  astar  fad  agad  ri 
dol — no  ùine  mhòr  agad  ri  feitheamh  mu  'n  ruig  do 

huidhe  E.  Tha  E  ni  's  dlùithe  dhuit  n'  an  caraid 
a  tha  'na  shuidhe  ri  d'  thaohh  oir  tha  E  aig  dorus 
do  chridhe  a'  hualadh  gu  dol  asteach.  Ge  h'  e  àite 
an  teid  thu  tha  E  'ga  d'  leantuinn  's  a  lamhan  làn 
bheannachd  a  tha  E  'tairgsinn  dhuit  gu  saor. 
"  Tha  E  a'  cuartachadh  do  cheuni  agus  do  luidhe 
sìos;"  ach  is  ann  a  ghnà  gu  maith  a  dheanamh 
dhuit.  Anns  a'  mhaduinn  tha  e  'na  sheasamh  aig 
taohh  do  leapa  a  tairgsinn  do  sgeadach  le  chulaidh 
ghil  fìreantachd;  agus  'n  uair  a  tha  thu  a'  d' 
shuidhe  aig  a  bhòrd,  tha  E  'g  iarraidh  ort  itheadh  do 
aran  sin  na  beatha  a  thearnas  d'  anam  o  'n  bhàs. 
Tha  e  cho  dlù  's  gu  'n  toir  e  fainear  do  cìieud 
oidhirp  f  hann  gu  teachd  d'  a  ionnsuidh  's  gu  'n  sin 
E  amach  a  làmh  gu  d'  chònadh.  Tha  e  cho  dlù  's 
faic  E  ceud  deur  an  aithreachais  agus  gu  'm  beir  E 
air  do  cheud  osunn  air  son  maitheanais.  Tha  E 
cho  dlù  "  's  gu  freagair  E  mu  'n  glaodh  thu  's  am 
feadh  a  tha  thu  f  hathast  a'  labhairt  gu  'n  cluinn 
E.  A  pheacaich  c'  ait  air  bith  am  bheil  thu,  tha 
Iosa  'n  sin  ;  ion  's  anns  'na  h-uile  duthaich  's  anns 
gach  uile  chor,  a  là  's  a  dh'  oidhche,  aig  an  tigh  's 
iiaithe,  gu  faod  thu  tighinn  gu  Iosa  ! 

Faic  Salm  cxxxix. ;  Is.  lxv.  24;  Mat.  xviii.  20; 

&xviii.  20;  Eoin  xiv.  18—23. 

(Jiod  a  th'  air  a  Chiallachadh  le 
Teachd  gu  Iosa. 

"  Tha  mòran  air  a  radh  a  thaobh  teachd  gu  Iosa 
ach  cianiar  is  urrainn  mi  tighinn'?  Tha  Esan  air 
neamh  agus  ciamar  is  urrainn  mise  dol  an  sin  a  labh- 
airt  ris.  Tha  e  air  ìnnse  dhomh  gu  bheil  E  mar  an 
ceudna  's  na  h-uile  àite  ach  cha  'n  'urrainn  dhomh 
'f  haicinn  agus  ciamar,  mata,  is  urrainn  domh  dol 
d'  a  ionnsuidh'?  Nam  biodh  e  ach  air  thalamh 
mar  a  bha  e  aon  uair,  cha  'n  'eil  dragh  nach 
gabhainn.  Eeicinn  na  bheil  a'  m'  sheilbh  gu  dìol 
air  son  mo  thuruis.  Dh'  imichinn  ceudan  do 
mhìltibh.  Doilgheasan  air  bith  cha  chuiridh  geilt 
orm.  Thriallainn  air  ball.  Eachainn  d'  a  ionn- 
suidh  's  bhrisinn  troimh  dhomhlachd  sluaigh  mar 
a  b'  àbhaist  do  na  h-euslain  a  dheanamh  gu  bhi  air 
an  slànachadh.  Thuitinn  asìos  'na  làthair 
ghabhainn  greim  air  'fhalluing  no  ghlacuinn  a 
chasan ;  agus  theirinn  a  Thighearn  Iosa  teasraig 
mi.  Thàinig  mi  gu  bhi  air  mo  shlànuchadh  cha 
'n  ann  o  dhoille,  o  bhacaiche,  no  o  luibhre  ach  o 
pheacadh.  Tha  mo  chridhe  euslan  le  aingidheachd. 
Tha  mi  'n  cunnart  feirge  Dhe  agus  dìtidh  shiorr- 
uidh.  A  Thighearna,  teasraig  mi,  tha  mi  caillte. 
Ach,  mo  thruaighe,  cha  'n  'eil  Iosa  ni  's  fhaide  'n 
ar  measg  cha'n  urrainn  mi  a  thuigsinn  ciod  a  th' 
aii  a  chiallachadh  le  teachd  d'  a  ionnsuidh."  A 
leughadair  ionmhuinn,  dean  so  uile  a'  d'  chridhe 
's  an  sin  ni  thu  tighinn  gu  Iosa.  Ciod  a'  bhuann- 
achd  a  tha  thu  'smuaineachadh  a  bhiodh  ann  an 
dol  d'a  ionnsuidh  agus  tuiteam  'na  làthair,  's  an 
gabhail  greim  air  'f  halluing  agus  an  labhairt  ris  mar 
bu  ghnà  leis  an  tinn  's  leis  a'  bhacach  a  dheanamh  1 
Nach  b'  ann  chum  's  gu  'n  deanadh  tu  athnichte 

t-uireasbhuidhean  dha  ì  Orra  sin  tha  fios  aige 
cheana.  Gun  an  dragh  so  uile  is  urrainn  duit  a 
thuigsinn  a  leigeadh  dha  gu'r  maith  leat  gu'n 
tearnadh  E  thu.  Smuainich  air,  leig  le  faireach- 
duinn  a  bhi  a'd'  chridhe  d'a  thaobh,  agus  leig  le 
d'  eigheach  dol  a  suas  d'a  ionnsuidh,  dìreach  mar 
gu'm  biodh  tu  'g  a  f  haicinn.  Bi  cho  dùrachdach 
's  ged  bhiodh  domhlachd  sluaigh  mu'n  cuairt  air, 
troimh  'n  robh  thu  'miannachadh  briseadh.  Glaodh 
ris  mar  a  rinn  an  dall,  a  ghlaodh  amach  ged  nach 
fac  se  E  "  Iosa  a  Mhic  Dhaibhi  dean  tròcair  orm." 
Tha  thu  ni  's  fearr  dheth  na  iadsan  a  bh'ann  'n  uair 
a  bha  E  air  thalamh.  Bha  acasan  ri  dol  air  thurus 
fada.     Air  uairibh  cha'n  fhaigheadli  iad  dlù  dha 

domhladas  sluaigh ;  ach  faodaidh  tusa  'f  haotuinn 
cho  mòr  dhuit  fein  's  ged  nach  biodh  peacach  eile 
ann  aig  an  robh  feum  air.  Tha  e  a  ghnà  am  fagus 
s  an  astar  cluinntinn  ;  agus  ged  nach  urrainn  duit 
'fhaicinn.  Tha  Esan  ga  d'  fhaicinn-sa,  tha  E 
fiosrach  air  t-uile  f  haireachdainn  's  a'  cluinntinn  na 
tha  thu  'g  ràdh.  Is  e  teachd  gu  Iosa  iarrtus  an 
anama  d'a  ionnsuidh.  Is  e  bhi  'faireachduinn  ar 
peacaidh  's  ar  truaighe  ;  a  bhi  a'  creidsinn  gu  bheil 
e  toileach  agus  comasach  maitheanas,  comhfhurt- 
achd  agus  slàinte  a  thoirt  dhuinn ;  a  bhi  'g  iarr- 
aidh  air  ar  cònadh  's  a  bhi  'g  earbsa  as  mar  ar 
caraid.  A  bhi  'g  altrum  nan  ceart  f  haireachduinn 
agus  iarrtus  's  gecl  bhiodh  e  gu  faicsinneach  san 
làthair  's  gu'n  tigeamaid  's  gu  'n  aslaicheamaid  air 
ar  beannachadh,  is  e  sin  tighinn  d'a  ionnsuidh, 
ged  nach  faic  sinn  a  ghnuis  agus  nach  cluinn  sinn 

huth.  A  pheacaich  bhochd  !  d'f  hìor  iarrtus  air 
son  maitheanais  d'urnuigh,  "  Iosa  teasraig  mi" — is 
3  so  ti«hinn  d'a  ionnsuidh. 

Tìiig  le  Urnuigh. 

Ged  nacli  urrainn  duit  Iosa  fhaicinn,  is  urrainn 
duit  labhairt  ris,  is  urrainn  duit  ùrnuigh  a  dhean- 
amh.  Cheadaich  Dia  agus  dh'aithn  E  eadhon  so  [ 
a  dheanamh.  Cia  mòr  an  t-sochair  gu  faodar 
labhairt  ri  Dia.  "  Gairm  orm  ann  an  là  teannt-1 
achd.  "Dean  faire  agus  ùrnuigh."  "  Dean  ùrnuigh 
gun  sgur."  Cha  'n  'eil  ùrnuigh  a'  feum  bhriathar 
snasmhor  òrdail.  Is  e  cur  an  ceill  aon  f  hìllte  air 
iarrtus  a'  chridhe  ùrnuigh.  Na  h-iarrtuis  sin  iad 
fein  gun  a  bhi  idir  air  an  analachadh  is  ùrnuigh. 
Cha  ruig  thu  leas  feitheamh  gus  an  teid  thu  'steach 
do  Eaglais  gu  ùrnuigh  ;  faodaidh  tu  ùrnuigh  a 
dheanamh  's  na  h-uile  àite  ;  agus  tha  Iosa  a  ghnà 
a'  feitheamh  ri  urnuighibh  pheacach,  ion  's  nach  j 
'eil  aon  air  bith  gun  a  bhi  a  ghnà  air  a  thoirt 
fainear  leis.  Tha  'chluas  a  ghnà  fosgailte.  Tha  e 
duilieh  labhairt  ri  righribh  's  ri  prionnsaibh : 
cha  'n  urrainnear  iadsan  f  haicinn  ach  air  uairibh ; 
ngus  an  sin  cha  cheadaichear  ach  do  bheagan 
dhaoine  dol  dlù  dhoibh.  Ach  faodaidh  na  h-uile 
teachd  le  'n  iarrtusaibh  gu  Iosa,  cia  air  bith  cho 
bochd  's  cho  mòr  fo  dhìmeas,  agus  sin-cuideachd 
aig  gach  am.  Ciod  air  bhith  na  nithe  maithe  a 
bhios  tu  'g  iarraidh  air  son  an  anama,  dean  ùr- 
nuigh  !  air  son  maitheanais,  air  son  cridhe  nuaidh, 
air  son  creidimh,  air  son  naomhachd,  air  son 
comhf  hurtachd  dean  ùrnuigh  !  Cha  'n  urrainn 
duit  ùrnuigh  a  dheanamh  gu  diomhain.  Faodaidh 
tu  bhi  cìnnteach  gu'n  teid  ùrnuighean  mar  sin  a 
i'hreagairt.  Tha  nithean  eigin  ann  nach  urrainn 
Dia  fein  a  dheanamh.  Cha  'n  urrainn  E 
l^eacachadh,  agus  cha  'n  urrainn  E  eisdeachd  a 
dhiùltadh  do  ùrnuigh  peacaich  bhochd  oir  thug 
e'n  gealladh  so  !    Sir  agus  bheirear  dhuit,  thubh- 

airt  Iosa,  agus  tlia  'f  hacal  a'  cur  an  ceill,  "  Cha  'n 
urrainn  se  E  fein  àicheadh."  Gabh  misneach, 
mata,  ùrnuigh  a  dheanamh.  Cia  air  bith  cho 
gràineil  's  cho  mòr  a  dh'easbhuidh  cuideachaidh 
s  a  tha  thu,  cha  'n  'eil  thu  tuillidh  is  olc  gu 
ùrnuigh  a  dheanamh.  Dean  ùrnuigh  ged  nach 
urrainn  thu  ach  athchuinge  mar  so  a  chur  an  ceill. 
Teasraig  a  Thighearn,  oir  tha  mi  caillte." 
Cleachd  a  bhi  'g  ùrnuigh.  Faigh  ionad  sam  bi 
thu  a'd'  aonar.  "  Nuair  a  ni  thu  ùrnuigh  rach 
asteach  do  d'  sheòmar,  agus  dùin  an  dorus." 
Eirich  mu  'n  tòisich  obair  an  latha  los  gu'm  biodh 
ùine  agad  air  son  ùrnuigh.  Fosgail  do  chridhe 
ann  an  làthair  Dhe.  Inxiis  dha  cia  gràineil,  dibli 
truagh  's  a  tha  thu.  Aidich  do  pheacanna  agus 
eigh  air  son  maitheanais.  Leugh  am  Bìobull  agus 
iarr  an  naomhachd  sin  a  th'air  a  moladh  ann. 
Aslaich  air  son  tiodhlac  an  Spioraid  Naoimh. 
Abair  a  Thighearn,  tha  mi  aineolach,  teagaisg  mi  ! 
Tha  mo  chridhe  cruaidh,  taisich  e  !  Iompaich  mi 
led'  Spiorad !  Cuidich  leam  tighinn  gu  Iosa — 
creidsinn  ann,  a  ghràdhachadh  agus  umhlachd  a 
thoirt  dhà.  Teasraig  mi,  o  pheacadh  agus  ullaich 
mi  air  son  neimh."  Leig  le  d'  chridhe  feadh  an 
là  dol  suas  gu  tric  gu  Dia,  eadhon  'n  uair  a  tha  thu 
mu  d'  shaothair  fheumail.  "  Dean  ùrnuigh  gun 
sgur. "  Mar  'eil  an  f  hreagairt  cosmhail  ri  teachd 
air  an  am,  buanaich  ann  an  ùrnuigh  's  tha  soir- 
bheachadh  cinnteach.  Anam  ri  urnuigh  cha 
chomasach  am  feasd  a  bhi  air  a  chall.  Cha  'n 
urrainn  thu  bhi  air  do  chall  's  tu  'g  eigheach  ri 
Iosa,  ag  ràdh,  Dean  tròcair  ormsa  a  ta  'n  am 
pheacach !" 

Faic  Salm  lv.  17;  lxv.  2;  cii.  17;  Mat.  vi.  5, 
6;  Luc.  xviii.  1 — 14;  Gni.  x,  9;  Phil.  iv.  6; 
1  Tes.  v.  17,  &c.  d 


38 


Thig  le  Fiughair  ri  Freagairt  do 
Urnuigh. 

Is  11  i  iongantacli  gu'ni  biodli  e  air  a  cheadachadh 
do  hhithibh  cho  peacach  ùrnuigh  ìdir  a  dheanamh. 
'Nuair  a  bheir  sinn  fainear  ciod  sinne  agus  ciod  E 
Dia  is  ceart  a  dh'f  haodamaid  a  bhi  fo  bhall-chrith 
's  fo  eagal  gu'n  diùltadh  E  sinn  mur  d'  thugadh  E 
fein  misneach  dhuinn  tighinn  eadhon  le  "  dànachd 
gu  righ-chaithir  nan  gràs."  Cha  'n  'eil  so  a'  ciall- 
achadh  gu  bheil  sinn  ri  teachd  gun  mhòr-urram 
agus  irisleachd,  ach  gu  bheil  sinn  ri  ùrnuigh  a 
dheanamh  le  làn-dhearbhachd  gu  freagair  Dia  sinn. 
Tha  iomadh  cùis  ann  san  deachaidh  freagairtean  a 
tlioirt  do  ùrnuigh.  Kinn  Heseciah  ùrnuigh  agus 
armailt  Shennacherib  chaidh  a  bhualadh  gu  bàs. 
Eliah  rinn  ùrnuigh  agus  thàinig  teine  anuas  a  cha- 
itheadh  'ìobairte.  Einn  na  h-Abstoil  ùrnuigh  agus 
thàinig  an  Spiorad  ISTaomh  anuas  orra  le  tìodhlac- 
aibh  miorbhuileach.  Einn  an  Eaglais  ùrnuigh, 
agus  bha  Peadar  air  a  theasraigainn  o  'n  phrìosan 
leis  an  aingeal.  Cha  'n  'eil  sinn  ri  nughair  a  bhi 
aguinn  gu  faigh  sinn  na  tha  sinn  ag  iarraidh  a 
thaobh  na  beatha  so  a  ta  'làthair ;  oir  tha  sinn  gul 
tric  ag  iarraidh  ni  a  dheanadh  cron  dhuinn.  Faod-j 
aidh  sinn  a  bhi  cinnteach  co  dhiùbh  gu  'ntoir  Dia 
dhuinn  an  nì  a  's  fearr.  Ach  'nuair  a  tha  sinn 
ag  iarraidh  bheannachd  air  son  ar  n  anamanna, — 
maitheanas  naomhachd  agus  slàinte, — faodaidh 
sinn  a  bhi  làn  chinnteach  gu  faigh  sinn  freagairt 
oir  tha  e  air  innse  dhuinn  ma  dh'  iarras  sinn  nì  airj 
bith  areir  toile  Dhe,  gu  'n  eisd  E  ruinn  ;  agus  tha 
e  air  ìnnse  dhuinn  mar  an  ceudna  gu  bheil  Dia 
toileach  gu  'm  "  biodh  na  h-uile  dhaoine  air  anj 
tearnadh."     Thubhairt  Iosa  "  Iarraibh  agus  bheir- 

ear  dhuibh  agus  ciod  air  bhith  a  dh'  iarras  sibh  a' 
m'  ainm — sa  ni  mi."  Tha  E  a'  guidhe  air  ar  son. 
Ar  n'  ùrnuighean  a  's  fearr  tha  tuillidh  a  's  neo- 
airidh  gu  mòr  gu  Dia  a  bhi  g'  an  toirt  fainear  ;  ach 
tha  E  a'  toirt  eisdeachd  a  chìonn  gu  bheil  Iosa 
'tagairt.  Abair  gu  'n  do  sgrìobh  thu  iarrtus  gu 
rìgh,  ach  an  deigh  dhuit  a  dheanadh  cho  mhaith  's 
a  b'urrainn  dhuit  gu  'n  robh  an  sgrìobhadh  làn 
bhall-dubh.  Abair  mar  an  ceudna  nach  robh  a 
h-aon  anns  an  lùchairt  do  'm  b'  aithne  thu  's  gu  'n 
robh  thu  air  do  chòmhdach  le  luideagaibh,  nach 
biodh  eagal  ort  nach  faigheadh  tu  am  feasd  astigh, 
no  nam  faigheadh  nach  biodh  d'  iarrtas  air  a  leugh- 
adh  ì  Ach  abair  gu  'n  tigeadh  mac  an  rìgh  's  gu  'n 
abradh  e,  "  Cuiridh  mise  d'  iarrtas  an  làthair 
m'athar  agus  iarraidh  mi  air  a  dheònachaclh."  Tha 
Iosa  ga  dheanamh  so.  Tha  E  'cur  ar  'n  urnuighean 
fann  a  làthair  's  ag  ràdh,  "Air  mo  sgà-sa,  beann- 
aich  am  peacach  bochd  so  agus  deònaich  a  ghuidhe." 
Agus  tha  e  air  ìnnse  dhuinn,  "  Esan  gu  'n 
eisd  an  t-Athair  a  ghnà."  "  Tha  e  a  ghnà  beò 
gu  eadar-ghuidhe  a  dheanamh."  A  pheacaich  a 
tha  fo  bhall-chrith  's  fo  bhròn  dean  aoibhneas  ! 
Tha  càraid  agad  sa'  chùirt.  Cia  air  bith  cho  neò- 
airidh  's  a  tha  d'  iarrtais,  tha  Iosa  'guidhe  air  do 
shon,  agus  ùrnuighean-sa  bheir  a  ghnà  buaidh. 
Ciod  tuillidh  air  an  urrainn  thu  feum  a  bhi  agad 
gu  misneach  a  thoirt  duit  1  Thigibh  mata  le  dàn- 
achd  gu  rìgh-chaithir  nan  gràs  chum  gu  faigh  sinn 
tròcair  agus  gu'n  amais  sinn  air  gràs  chum  cabhair 
ann  an  am  feum." 

Faic  1  Eigh  xviii.  21—39  ;  2  Eigh  xix ;  Mat. 
vii.  7 — 11  ;  Eoin  xiv.  13,  14;  xvii. ;  Gni.  i.  13, 
14  ;  ii.  1—4  ;  xii.  5—17  ;  Eabh.  iv.  14—16  ;  yìì. 
25;lEoin.  v.  14. 

Thig  ann  an  Creidimh. 

Anns  an  Tioninaclh  Nuadh  tha  sinn  a'  leughadh 
na  h-urrad  niu  thimchioll  creidimh.  Tha  e  air  a 
ràdh  gu  bheil  sinn  air  ar  "  f  ìreaneachadh  tre 
chreidimh "  agus  air  ar  "  tearnadh  tre  chreidimh, 
agus  tha  e  air  iarraidh  òirnn,  "  creidsinn  anns  an 
Tighearn  Iosa  Crìosd  chum  gu  'n  tearnar  sinn." 
Is  muinighin  agus  earhsa  creidimh.  Ahair  gu 
bheil  mi  acrach  agus  caraid  caomh  a'  tairgsinn  ni 
eigin  dhomh  r'a  itheadh.  A  deir  e  gu  'r  h-aran  a 
th'  ann ;  ach  tha  'n  dorch  ann  's  cha  'n  urrainn  mi 
faicinn  ;  ach  ma  thoisicheas  mi  air  ball  r  'a  itheadh, 
is  e  so  creidimh.  Tha  muinighin  agam  san  f  hacal. 
Ma  tha  mi  tinn  agus  cungaidh-leighis  air  a  toirt 
dhomh  a  th'  air  innse  dhomh  a  ni  maith  dhomh, 
's  gu  'n  òl  mi  i ;  is  e  so  creidimh.  Tha  mi  creids- 
inn  no  tha  muinighin  agam  ann  an  sgil  an  leigh. 
Thàinig  Criosd  do  'n  t-saoghal  a  bhàsachadh  air 
son  pheacach.  A  deir  E,  "  Creid  annam  sa. 
Cheannaich  mise  làn  mhaitheanas  air  do  shon  agus 
faodaidh  tu  dol  fo  sgaoil.  B'  i  m'fhuil  fein  an 
luach  a  phàigh  mi  chum  'f  haotuinn,  ach  is  i  do 
bheatha-sa  gu  fìal  a  ghabhail.  Ma  bheir  thu 
ùmhlachd  dhomh-sa,  's  ma  dh'  earbas  tu  asam, 
gabhaidh  mi  os  laimh  do  theasraiginn  o'n  bhàs  agus 
o  ifrinn  :  Tha  mi  làn  chomasach  air  so  a  dheanamh. 
An  so  tha  aran  r'  a  itheadh,  a  chumas  beò  thu  gu 
sìorruidh,  ma  dh'  itheas  tu  e  :  an  so  tha  cungaidh 
a  leighiseas  tinneas  d'  anama  air  dhòigh  's  nach  ; 
bàsaich  thu  'm  feasd.  Thig  do  m'  ionnsuidh  ; 
creid  annam-sa  agus  tearnar  thu  ! "  Is  e  creidimh 
dìreach  earbsa  as  na  tha  Iosa  ag  ràdh.  Is  e  creid- 
imh  direach  teachd  gu  Iosa.     Bhàsaich  E  air  do 

shon.  Creid  sin,  agus  gabh  buannachd  a  bhàis. 
Dli'  fhosgail  E  dorsan  a  plirìosain  air  do  shon. 
Creid  sin  agus  thoir  as  thu  fein.  Tha  E  toileach 
d'  uallach  a  ghiùlan  air  do  shon.  Creid  sin,  agus 
tilg  do  pheacanna  air-san.  Phàigh  e  d'  uile  f  hiacha. 
Dean  gàirdeachas  !  Tha  e  'toirt  slàinte  do  d'  ionns 
uidh  's  ag  radh,  "  Is  i  do  chuid  i  ma  tha  thu 
toileach."  Sìn  amach  do  làmh  agus  gabh  i  le 
cridhe  taingeil.  Mar  a'  mac  stròghail  sa  chomhs- 
amhlachd,  chaidh  thu  fad  air  seachran  o  d'  dha- 
thigh,  ach  fhuair  Criosd  dhuit  cead  tilleadh.  Tha 
d'  Athair  air  a  sgà-san  toileach  t-f  hailteachadh  air 
d'  ais.  Creid  so  agus  abair  "  Eiridh  mi  agus  theid 
mi  gu  tigh  m'  Athar."  Tha  thu  'miannachadh  gu 
'm  biodh  muinighin  air  a  chur  annad  fein  le  d' 
f  hear  no  le  d'  mhnaoi  no  le  d'  chloinn ;  Bhiodh  tu 
air  do  leòn  le  iad  a  bhi  'cur  teagaimh  a'  d'  f  hacal. 
Mar  sin  tha  toil  aig  Iosa  gu  'm  biodh  E  air  a  chreid- 
sinn  'n  uair  tha  e  'g  ràdh  "  A  pheacaich  bhochd, 
Tha  mi  comasach  agus  toileach  do  thearnadh. 
Thig  do  m'  ionnsuidh-sa."  Na  cuir  doilgheas  air 
le  bhi  a'  mi — chreidsinn  'fhacail.  Mur  tig  thu  a 
chionn  gu  bheil  thu  'smuaineachadh  gu  bheil  thu 
a'  d'  pheacach  tuillidh  's  mor,  tha  thu  'g  ràdh,  leis 
a  sin,  nach  'eil  Esan  comasach  do  thearnadh  ged 
tha  E  'g  innse  dhuinn  gu  bheil  E  comasach  air  na 
h-uile  a  thig  d'  a  ionnsuidh  a  thearnadh  chum  na 
cuid  a's  faide."  Tha  thu  'ga  dheanamh  na  bhreug- 
aire.  Creid  gu  'n  dean  E  da  rìreadh  a'  ni  a  ta 
E  'gealltuinn.  Theirig  d'  a  ionnsuidh  air  ball. 
Abair  ris,  A  Thighearna  tha  mi  'creidsinn,  cuidich 
thusa  mo  mhi-chreidimh.  Tha  thu  comasach  air 
saoradh  chum  na  cuid  a's  faide  ;  saor  mise. 

Faic  Eoin  iii,  14— 18  ;  Gni.  xvi.  30,  31;  Eom. 
v.  1;  Eabh.  xi. 

d3 

"Thig  mar  Pheacach — dkreach  mar 
tha  thu" 

Theagamh  gu  "bheil  thu  'g  radh,  "  Ciamar  is 
urrainn  mise  a  tha  m'  pheacach  cho  gràineil  mis- 
neach-a  ghahhail  gu  tighinn  dlù  do  'n  Iosa  Naomh  1 
An  ceadaich  E  do  thruaghan  mar  tha  mise  teachd 
'na  chòir  1  ]Nach  feum  mi  fuireach  gus  am  bì  mi 
ni  's  ullaichte."  A  cho-pheacaich  ionmhuinn  !  Is 
e  do  chor  ciontach  d'  ullachadh  a  's  fearr.  An  ni 
sin  a  tha  thu  'smaoineachadh  a  tha  'na  bhacadh  is 
e  do  chulaidh  mhisniche  's  mò ;  oir  thàinig  Iosa 
Criosd  do  'n  t-saoghal  a  thearnadh  pheacach,  agus 
air  an  aobhar  sin  a  thearnadh  do  lethid-sa. 
"Thàinig  mise  cha  n'  ann  a  ghairm  nam  fìrean  ach 
pheacach  gu  aithreachas."  Cha  n'  e  gu  bheil  ann 
a  h-aon  a  tha  d'  a  rìreadh  'nam  f  ìreanaibh ;  ach  tha 
mòran  ann  a  tha  'g  am  meas  fein  'nam  f  ìreanaibh 
ach  ri  'n  lethidibh  sin  cha  ghabhar  am  feasd  le 
Crìosd,  Feuniaidh  sinn  dol  d'  a'  ionnsuidh  le  'r 
fìor  bhiùthas,  ma  thig  sinn  idir,  Is  peacaich 
mhòra  sinn.  Bhris  sinn  laghanna  Dhe.  Chead- 
aich  sinn  smaointean  agus  iarrtuis  aingidh,  mar  do 
cheadaich  sinn  giùlan  aingidh ;  chuir  sinn  an  agh- 
aidh  an  Spioraid  ^Naoimh  agus  rinn  sinn  dìmeas  air 
gràdh  Iosa.  Tha  na  h-uile  ni  a  tha  sinn  a'  dean- 
amh  làn  do  neo-iomlanachd.  Cha  'n  urrainn  sinn 
sinn  fein  a  dheanamh  fìor-ghlai].  Agus  ma  thig 
sinn  a  dh'  ionnsuidh  Iosa  a'  gabhail  òirnn  a  bhi  'n 
ar  fìreanaibh,  cha  'n  èil  sinn  ach  a'  fochaid  air.  An 
àite  'bhi  'smaoineachadh  gu  bheil  sinn  ' '  beartach 
agus  air  fàs  ann  an  saoibhreas  agus  gun  f heum  ag- 
uinn  air  nì  sam  bith,"  feumaidh  sìnn  tighinn  mar 
mhuinntir  a  tha  bochd  agus  truagh  agus  dall  agus 
lomnochd."      Mar  so  feiunaidh  sinn  teachd  gu  Iosa 

agus  ar  mi-tlioillteannas  aideacli.  Ann  an  aon  d' 
a  chomhsamhlachdaibh  labhair  e  mu  dhuine  fein 
— f  hìreanta  a  thug  buidheachas  do  Dhia  gu  'n  robh 
e  ni  b'  f  hearr  na  muinntir  eile ;  agus  mu  aithreachan 
aig  an  robh  cridhe  briste,  nach  do  ghabh  misneach 
gu  'shùilean  a  thogail  suas  gu  neaamh,  ach  a  bhuail 
air  'uchd  ag  ràdh,  "  A  Dhia  dean  trocair  ormsa  a 
ta  'nam  pheacach."  Agus  b'  e  'm  fear  a's  deir- 
annaiche  a  chaidh  dhathigh  air  dha  maitheanas 
'f  haotuinn  's  a  bhi  air  a  thearnadh.  Agus  nam  bu 
toil  leinn  gu  'n  gabhadh  Criosd  ruinn  feumaidh 
sinn  dol  anns  a'  spiorad  cheudna  d'  a  ionnsuidh  ag 
ràdh,  "  A  Dhia  dean  tròcair  ormsa  a  ta  'nam 
pheacach."  Agus  cha  'n  fheum  sinn  feitheamh,  a' 
smaoineachadh  gu  'm  bi  sinn  am  feasda  ni  's 
toillteannaiche.  Cha  'n  f  heuni  !  tha  ar  n-aodach 
air  a  thruailleadh  troimhe  agus  troimhe  le  peacadh, 
agus  ar  n-uile  ionnlaid  cha  ghlan  am  feasd  o  aon 
smal  duaichnidh.  Fuil  Chriosd  a  ta  'mhain  comas- 
ach  air  ar  deanamh  glan.  Cha  'n  urrainn  sinn  am 
feasda  sinn  fein  a  dheanamli  ni  's  fearr.  Eeumaidh 
sinn  tighinn  gu  Iosa  chum  ar  deanamh  ni  's  fearr  ; 
agus  gus  a  sin  cha  'n  'eil  ni  air  a  dheanamh.  Is 
e  ar  ceud  f  hior  dhleasnas  teachd  gu  Iosa.  Thig, 
mata,  a  pheacaich  bhochd  !  ISTa  dean  car  tiota  eile 
moille,  gu  h-amaideach  a'  smuaineachadh  gu  'm  bi 
thu  ni  's  iomchuidh  an  aithghearr.  Cha  bhi  thu 
'm  feasd  ni  's  iomchuidhe  's  cha  'n  f  haigh  thu  do 
bheatha  dheanamh  ni  's  mò  no  'n  tràs.  Tha  f  hios 
aig  Iosa  ni  's  fearr  na  th'  agad-f  hein  cia  peacach  's 
cia  gràineil  's  a  ta  thu  ;  ach  cha  'n  'eil  E  'g  ràdh, 
V  Dean  moille,  ach  "  Thig."  Thig,  mata  le  d'  uile 
pheacaibh  agus  laigse  's  chruas  cridhe,  thig  gu  Iosa! 
Thig  mar  pheacach,  agus  thig  dìreach  mar  tha  thu. 
Taic  Is.  lv.l— 7  ;  Salni  li.  ;  Mat.  ix.  10—13  ; 
Luc.  xviii.  9— 14  ;  I  Tim.  i.  15  ;  Taisb  iii.  17,  18. 

"A  ch  cha  'n  'eil  mise  airidh,  agus 
cha  'n  urrainn  mi  tighinn  gu  ceart." 

Ma  tha  thu  'm  beachd  gu  bheil  peacach  air  bith 
awidh  air  slàinte,  tha  thu  air  do  mhealladh  a 
thaobh  nàduir  an  t-soisgeil.  Is  saor-thiodhlac 
agus  cha  duais  e.  Cha  'n  'eil  neach  airidh.  Cha 
robh  Pòl,  no  Peadar,  no  Eòin  airidh.  Ach  tha 
Iosa  cho  làn  do  ghràdh  ged  neo-airidh  's  mar  tha 
sinn  uile,  gu  bheil  E  'toirt  cuiridh  dhuinn  tighinn. 
Mar  'eil  Esan  a'  meas  ar  peacaidh  'na  chulaidh- 
bhacaidh  c'  arson  a  mheasta  leinne  e  1  Tha  f  hios 
aig  Iosa  gu  bheil  luideagan  salach  'ga  d'  chomhd- 
ach,  gu  bheil  thu  air  do  thruailleadh  le  galar 
gràineil ;  gidheadli  a  deir  E,  Thig  do  m'  ionnsuidh 
— sa."  Do  bhrìgh  nan  ceart  nithe  sin  fein,  a  deir 
E,  "  Thig."  Cia  cho  mì-chiallach  dhuitse,  mata,  a 
bhi  'diultadh  a  chionn  gu  bheil  thu  neo-airidh. 
Dh'  f  haodadh  tu  cho  maith  a  radh  gu  'n  robh  thu 
tuillidh  's  acrach  gu  itheadh,  no  tuillidh  's  bochd 
gu  cuideachadh  a  ghabhail  's  gu  bheil  thu  tuillidh 
's  neò-airidh  gu  tighinn  air  son  maitheanais.  I& 
ann  o  d'  fhìor  neo-airidheachd  a  tha  do  bheatha 
air  a  deanamh.  Ach  tha  thu  'g  ràdh  nach  urrainn 
duit  tighinn  mar  a  thigeadh  dhuit.  Thig,  mata 
mar  is  urrainn  thu.  Cha  d'  thubhairt  Iosa,  thig 
do  m'  ionnsuidh-sa  a'  ruith,  no  'g  imeachd  gu  dìr- 
each;  ach,  dìreach,  "Thig."  Thig  an  doigh  air  bith 
agus  gabhar  riut.  Thig  a  'd  chrùban,  a'  snagadh 
an  doigh  air  bhith,  amhàin  thig.  A  deir  thu  nach 
d'  rinn  thu  aithreachas  gu  leòr.  Cha  dean  thu  sin 
am  feasd  ;  oir  tha  aithreachas  mar  a  tha  gràsan  eile 
do  ghnà  a'  fàs  agus  cha  'n  urrainn  aithreachas 
neach  air  bith  a  bhi  coimeas  d'  a  pheacaibh.  Ach 
cha  'n  'eil  sinn  air  ar  tearnadh  a  chionn  gu  'n  d' 
rinn  sinn  aithreachas  gu  leòr,  ach,  ma  nì  sinn 
aithreachas  idir,  tha  sinn  air  ar  tearnadh  a  chionn 

gu  'n  d'  f  huair  Iosa  bàs.  A  deir  thu  nach  'eil  gu 
leòr  agad  do  ghràdh  do  Dhia.  Cha  bhi  sin  agad 
am  feasd  gus  am  faigh  thu  do  Neamh.  Ach  tha 
sinn  air  ar  tearnadh,  cha  'n  ann  a  chionn  gu  bheil 
sinn  a'  gràdhachadh  Dhe  ach  a  chionn  gu  bheil 
gràdh  aige-san  dhuinne.  A  deir  thu  nach  'eil 
creidimh  gu  leòir  agad.  Is  f  ìor,  ach  tha  feum  aig 
a  h-uile  Criosduigh  aslachadh,  "  A  Thighearn,  cuir 
mo  chreidimh  a'  meud."  Ach  ma  tha  thu  'fìor- 
amharc  ri  Iosa  air  son  slàinte,  is  e  so  creidimh, 
agus  ged  dh'  f  haodas  e  'bhi  ro  lag,  cha  chomasach 
a  h-aon  aig  am  bheil  e  'bhi  air  a  sgrios.  Theagamh 
gu  bheil  thu  'g  ràdh  gu  bheil  do  chridhe  gu  tur 
olc,  's  air  an  aobhar  sin  nach  'eil  do  ghlaoidh 
amhain  air  son  cònaidh  ach  'nan  ùrnuighibh  ris 
nach  urrainn  Dia  gabhail.  Gabh  misneach  o  chùis 
Shimoin  Magus.  Cha  robh  "  a  chridhe  dìreach  am 
fìanuis  Dhe  ; "  bha  e  'n  domblas  na  seirbhe  's  an 
cuibhreach  na  h-euceirt :  "  Ach  thubhairt  Peadar, 
"  Guidh  air  Dia,  ma  dh'  fhaodar  gu  maithear 
dhuit  smuainte  do  cridlie  "  Chaidh  iarraidh  eadhon 
air-san  ùrnuigh  a  dheanamh.  Am  fear  so-fein 
gheibheadh  maitheanas  nan  deanadh  e  aithreachas. 
A  Leughadair  !  cia  air  bith  cho  mòr  's  a  dh'  f  haod- 
as  do  pheacanna  a  bhi,  cha  'n  urrainn  do  chor  a 
bhi  ni  's  measa  na  chor-san  ;  gidheadh  thugadh 
misneach  dha  dol  gu  Iosa.  Tha  thusa  cuideachd 
air  do  chuireadh.  Thig,  mata,  le  cridhe  briste, 
chum  gu  'n  slànuich  Esan  e ;  no  mar  a  tha  Leighton 
ag  ràdh,  "  Ma  tha  thu  'g  a  f  haotuinn  neo-bhriste, 
thoir  dha  e  le  iarrtus  gu  'm  biodh  e  air  a  bhriseadh." 
Cia  air  bith  cho  neo-chomasach  's  a  tha  thu  tighinn 
air  chòir,  thoir  an  oidhirp, — thig  mar  is  urrainn 
duit. — anihàin  thig,  's  cha  toil  le  Iosa  's  cha  'n 
urrainn  E  do  dhiùltadh. 

Faic  Is.  i.  1—18;  Gni.  ii.  22,  23,  36— 42;iii. 
13—19,  26  ;  viii.  18—23  ;  Taisb.  xxii.  17. 

"  Ach  tha  eagal  orm  nach  aon  mi 
do  'n  Mhuinntir  Thaghta." 

Cha  'n  'eil  aobhar  an  eagail  so  agad  ach  a'  d' 
f  haoin-hheachd  fein.  An  d'  rinn  Dia  no  aingeal 
no  'm  Biòbnll  so  innseadh  dhuit  ì  An  Taghadh, 
ciod  air  hith  a  tha  e  'ciallachadh,  is  ohair  Dhe  e,  's 
cha  'n  e  d'  obair-sa.  'JSTa  cuir  troimh  cheile  thu 
fein  le  'chomhairlibh  diòmhair-san,  ach  thoir  an 
aire  air  do  dhleasnasaibh  fein  a  ta  soillear  dhuit. 
"  Buinidh  nithe  dìomhair  do  Dhia  :  ach  na  nithean 
a  ta  foillsichte  buinidh  dhuinne,  chum  gn  'n  dean 
sinn  uile  bhriathran  an  lagha  so."  Feumaidh  sinn 
na  nithe  diomhair  fhàgail,  agus  na  nithe  foill- 
sichte  a  thoirt  fainear.  Is  e  ar  dleasnas  deanadh 
areir  lagha  Dhe  ;  agus  tha  'n  lagh  so  ro  shoillear. 
Cha  'n  'eil  e  air  innseadh  dhuit  an  àite  air  bith 
nach  'eil  thu  air  do  thaghadh ;  ach  tha  e  air  inns- 
eadh  gu  'n  do  bhàsaich  Crìosd  air  do  shon,  agus 
tha  thusa  air  do  chuireadh  teachd  d'  a  ionnsuidh. 
Na  cuir  doilgheas  air  d'  inntinn  ni  's  fhaide  mu 
chùisibh  cho  deacair  ris  an  taghadh  ach  thoir  grad 
ùmhlachd  do  na  bheil  Dia  ag  àithne.  A  deir  E, 
Tilgibh  uaibh  'ur  n-uile  chionta  agus  deanaibh 
dhuibh  fein  cridhe  nuadh  agus  spiorad  nuadh. 
Tillibh  o  'r  slighibh  olca.  Deanaibh  aithreachas 
agus  creidibh  an  soisgeul.  Creid  anns  an  Tighearn 
Iosa  Crìosd  agus  tearnar  thu.  Iarraibh,  agus  bheirear 
dhuibh :  siribh,  agus  gheibh  sibh  :  buailibh,  agus 
fosgailear  dhuibh.  Tarruing  dlù  do  Dhia  agus 
dlùthaichidh  E  riut.  An  tì  sin  a  thig  do  m'  ionns- 
uidh-sa  cha  tilg  mi  air  chor  air  bith  amach  e." 
Dean  a'  ni   a  ta   Dia  ag  ràdh  agus  bithidh   do 

shlàinte  cìnnteach.  Abair  gu  'n  robh  thu  ro  bhochd, 
agus  thubhairt  duine  saibhir  gu  'n  tugadh  e  punnd 
Sassanach  do  gach  aon  do  cheud  pearsa  nach  robh 
fios  air  an  ainmibh  ach  aige  fein,  ach  aig  a'  cheart 
am  a  gheall  gu  'n  tugadh  se  e  do  gach  aon  a 
dh'iarradh  e,  an  abradh  tusa,  "  Tha  eagal  orm  nach 
'eil  mi  do  'n  àireamh  a  tha  ris  na  tiodhlacan  f  hao- 
tuinn,  air  an  aobhar  sin  cha  'n  iarr  mi  'n  t-airgead  ì" 
Cha  'n  abradh,  's  ann  bu  dòcha  thu  ràdh,  "  Co 
dhiùbh  a  ta  mi  'measg  a'  cheud  no  nach  Vil,  tha 
gach  aon  air  a  chuireadh  's  air  an  aobhar  sin  ni  mi 
'iarrtus."  Dean  a'  nì  ceudna  a  thaobh  na  beatha 
maireannaich.  JSTa  suidh  gu  tosdach,  a'  d'  phianadh 
fein  le  ceasnachadh  gun  fheum  a  thaobh,  co 
dhiùbh  a  tha  no  nach  'eil  d'  ainm  an  leabhar  Dhe. 
Am  bheil  thu  a'  d'  pheacach  ì  "0  tha."  Tha 
thusa,  mata,  air  do  chuireadh ;  oir,  "  thàinig  Iosa 
a  thearnadh  pheacach,"  agus  "  is  Esan  an  iobairt 
reitich  air  son  peacanna  an  t-saoghail  uile."  Tha 
cuireadh  do  na  h-uile.  "  Ge  b'  e  neach  leis  an 
àill,  gabhadh  e  uisge  na  beatha  gu  saor."  Cha  d' 
thubhairt  Iosa,  "  Thigibh  do  m'  ionnsuidh  sibhse 
aig  am  bheil  ur  n-ainmean  ann  an  leabhar  na 
beatha,"  ach,  "  Thigibh  do  m'  ionnsuidh-sa,  sibhse 
uile  a  ta  ri  saothair  agus  fo  throm  uallach."  Am 
bheil  thu  fo  throm  uallach  leis  a'  pheacadh  1  Thig, 
mata,  gu  Iosa  agus  tha  do  shlàinte  cinnteach.  Thig 
gu  Iosa,  agus  gabhar  riut  ameasg  na  muinntir 
thaghta,  ach  ma  dh'  f  hanas  tu  air  falbh  sgriv  sar  thu. 
Faic  Deut.  xxix.  29  ;  Esec.  xviii.  31  ;  Ioel  ii.  12, 
13  5 1  Eoin  ii.  2  j  Taisb.  xxii.  17. 


"Ach  cha  'n  'eil  Creidimh  agamP 

Cha  'n  'eil  faireachadh  agam  gu  bheil  nio  pheac- 
anna  air  a'  rnaitheadh  's  cha  'n  'eil  nri  cinnteach 
gu  bheil  rni  air  mo  thearnadh.  A  deir  rnòran  gu 
bheil  fios  aca  air  an  am  san  d'  f  huair  iad  slàinte  's 
gu  bheil  fianuis  aca  san  leth-stigh  gu  bheil  gach 
cùis  gu  ceart  leo.  Fhuair  iadsan  sìth  ach  cha  d' 
f  huair  mise.  Tha  mi  làn  theagamh  agus  eagal,  gun 
chreidimh,  's  air  an  aobhar  sin,  tha  eagal  orm  nach 
gabh  Iosa  'm  feasda  rium."  Mo  charaid,  tha  thu 
'g  coimeasgadh  da  nì  le  cheile  a  tha  anabharrach 
eadardhealaichte  ;  creidimh  agus  lan-dearbhachd. 
Bha  thu  'labhairt  mu  làn-dearbhaclid  's  cha  b'  ann 
mu  chreidimh.  Is  ro  shòlasach  faireachadh  cìnnt- 
each  a  bhi  aguinn  air  maitheanas  agus  neamh  ;  ach 
tha  e  tur  chomasach  gun  so  f  haireachduinn,  agus 
gidheadh  creidimh  a  shealbhachadh.  Is  e  Creid- 
imh  teachd  gu  Iosa  mar  pheacach  bochd,  agus  a 
bhi  'cur  muinighin  annsan  amhàin  air  son  slàinte. 
Is  e  lan-dearbhachd  a  bhi  'faireachadh  gu  cinnt- 
each  gu  bheil  sinn  air  a.r  tearnadh.  Is  dà  ni  eadar- 
dhealaichte  iad.  Tha  creidimh  feumail  (cha  ghabh 
e  seachnadh)  air  son  slàinte  ach  cha  'n  'eil  làn- 
dearbhachd.  Aig  mòran  tha  làn-dearbhachd  a  tha 
mealltach,  am  feadh  a  tha  iad  a  dh'  easbhuidh 
creidimh  ;  agus  tha  mòran  aig  am  bheil  f ìor-chreid- 
imh  nach  'eil  a'  mealtuiun  lan-dearbhaidh.  Abair 
gu  'n  d'  fhuiling  thu  long-bhriseadh,  agus  thu  'n 
crochadh  ri  earrainn  do  'n  t-soitheach  thar  an  robh 
na  tonna  gu  buaireasach  a'  briseadh.  Tha  eithear- 
tearnaidh  a'  tighinn  amach  a'  d'  ionnsuidh.  Tha 
i  air  a'  togail  cho  mhaith  's  nach  urrainn  i  dol 
fuidhe.  Tha  na  ràmhaichean  cho  teòma  's  nach 
d'  fhartlaich  orra  riabh  a  toirt  sabhailte  gu  tìr. 


49 

Tha  iad  a'  toixt  cuiiidli  dhuit-sa  tighinn  astigh. 
Tha  f  hios  agad  gu  bheil  an  soitheach  ris  a'  bheil 
thu  'n  crochadh  gu  bhi  'n  graide  'na  spealgaibh. 
Tha  thu  'creidsinn  gu  'n  toir  am  bata  sàbhailte  gu 
cladach  thu.  Tha  thu  'a  dol  astigh  innte.  Ach 
'n  uair  a  tha  na  tonna  mòra  'g  a  luasgan  asìos  agus 
asuas,  agus  iad  air  bheul  tighinn  thairis  oirre,  tha 
eagal  ort  's  theagamh  nach  treig  t-eagal  thu  gus  an 
ruig  thu  tìr.  B'e  dol  do'  n  bhàta  creidimh  ;  b'e 
bhi  fo  eagal  's  tu  innte  cion  lan-dearbhachd.  Ach, 
ged  bha  thu  fo  eagal  bha  thu  cho  sabhailte  ris  na 
ràmhaichibh  air  nach  robh  eagal  idir.  Cha  do 
chuir  do  gheilt-sa  an  cunnart  do  theaminteachd, 
ged  mhill  i  do  shìth.  Tha  sinne  ann  an  stoirm. 
Ar  peacanna  thog  suas  gaothan  's  tonnan  ceartais 
Dhe.  Tha  'n  lagh  a'  fuaim  a  mhallachdan  mar 
thàirneanach  'n  ar  n-aghaidh.  Tha  ifrinn  a  meun- 
anaich  shìos.  Tha  Iosa  cosmhuil  ris  an  eithear- 
thearnaidh.  Tha  E  'tighinn  amach do  'r  n-ionnsuidh, 
agus  a'  toirt  cuiridh  dhuinn  a  bhi  'treigsinn  ar 
didean  dhiomhain  gu  leir  a  tha  mar  shoitheach 
breòite  's  i  dol  fuidhe,  agus  sinn  fein  a  thilgeadh 
na  mheinn-san.  Is  e  creidimh  a  bhi  'cur  muinighin 
ann-san  amhàin.  'Nuair  a  smuainicheas  tu  air  do 
pheacaibh  's  air  d'  anf  hainneachdaibh  faodaidh  tu 
'bhi  làn  amharus  agus  eagal,  agus  gu  tric  thu 
'smaoineachadh  nach  'eil  thu  tearuinte.  Gabh 
misneach,  mata,  a  chreidmhich  fo  gheilt-chrith. 
Am  bheil  thu  'mothachail  gu  bheil  thu  caillte  gun 
losa  ì  agus  an  i  d'  ùrnuigh  dhùrachdach,  Fòir  orm 
a  Thighearn,  no  tha  mi  caillte."  Ciod  air  bhith, 
mata,  d'  amharuis,  tha  creidimh  agad,  creidimh 
slàinteil, — an  creidimh  sin  mu  'n  do  labhair  an 
t-Abstol  Pol,  'n  uair  a  thubhairt  e,  "  Creid  anns  an 
Tighearn  Iosa  Criosd  asms  tearnar  thu. "    Cha  chom- 

Sibhse  a  ta  Og  Thigibh. 

A  Leughadair  òig,  Biodh  impidh  air  a  cur  ort 
bliadhnachan  d'  oige  a  thoirt  do  Dhia.  Tka 
gealladh  àraidh  air  do  shonsa ;  An  tì  a  dh'  iarras 
mi  gu  moch  gheibh  e  mi."  Theagamh  gu  bheilthu 
'smuaineachadh,  "  Tha  mi  ro  òg  gu  'bhi  diadhaidh 
f  hathast ;  mealam  an  saoghal  beagan  ùine ;  tha  gu 
leòr  a  dh'  ùine  rotham."  Tuillidh  's  og  gu  bhi 
diadhaidh  !  Ach  cha  'n  'eil  thu  tuillidh  's  òg  gu 
bhi  'peacachadh,  no  tuillidh  's  òg  gu  bàsachadh,  no 
tuillidh  's  òg  gu  bhi  air  do  thllgeadh  do  ifrinn. 
Theagamh  nach  bi  thu  beò  gus  an  tig  thu  gu  inbhe 
duine,  no  idir  gu  seann  aois.  Tha  mòran  sluaigh 
a  'dol  gu  bàs  cho  òg  riutsa.  Ma  theid  thu  do 
chladh,  cia  lìonmhor  na  h-uaighean  a  tha  'n  an 
uaighibh  òigridh.  Faodaidh  am  bàs  a  bhi  anise 
fein  a'  deanamh  deas  gu  d'  bhualadh,  0,  mata,  thig 
air  ball  gu  Iosa  !  Tha  thu  gu  mòr  a'  mearachd  ma 
tha  thu  'm  beachd  gu  'n  dean  diadhachd  dubhach 
thu.  Is  i  diadhachd  amhàin  a  ni  da  rìreadh  sona 
thu.  Einn  mòran  oigridh  a'  chùis  a  chur  gu  deu- 
fihainn,  agus  ìnnsidh  iad  uile  dhuit  gu  bheil  sòlais 
na  diadhachd  gu  mòr  ni  's  fearr  na  uile  aoibhneis 
peacaidh  agus  dìomhanais.  Gheibh  thu  mach  gu 
bheil  so  f  ìor  ma  thig  thu  gu  Iosa.  Am  bheil  e 
coltach  gu  'n  ceadaich  E  a  luchd-leanmhuinn  fein 
a  bhi  ni  's  mi-shona  na  seirbhisich  an  t-saoghail  % 
Os  bàrr,  cia  mar  a  tha  'dhànachd  agad  tighinn  beò 
aon  là  ni  's  f  haide  'g  a  dhiùltadh-san.  Tha  e  'g 
àithne  dhuinn  air  ball  creidsinn  agus  ùmhlachd  a 
thoirt  dhàsan.  A  h-uile  là  a  tha  sinn  a  'cur  dàlach 
ann  an  aithreachas  tha  sinn  ciontach  do  ghnìomh 
ùr  ceannairce  agus  a'  carnadh  suas  feirge  dhuit  fein 

fa  chomhair  là  na  feirge  !  "  A  deir  tha  gu  'n  dean 
thu  aithreachas  'n  uair  a  dh'  f  hàsas  tu  sean.  Ach 
feumaidh  sinn  Spiorad  an  Tighearna  chum  ar  cuid- 
eachadh  gu  aithreachas  a  dheanamh,  agus  ma  tha 
thusa  'g  ràdh,  Am  feadh  a  ta  mi  òg  ni  mi  seirhhis 
do  Shàtan,  agus  gus  am  bi  mi  dlù  do  n  bhàs  cha 
till  mi  ri  Dia,"  am  bheil  thu  'smuaineaehadh  gu  'n 
toir  Dia  a  Spiorad  Naomh  idir  dhuit  ì  Nach  e  so 
a  bhi  'muchadh  an  Spioraid  1  iNach  faod  e  'bhith 
gu  fàs  thu  caoin-shuarach  agus  an-toileach  air 
aithreachas  1  Is  ro  thearc  iad  a  tha  ri  aithreachas 
'n  an  seann  aois.  Mur  tig  thu  gu  Iosa  's  tu  òg 
cha  'n  'eil  e  coltach  gu  'n  tig  thu  idir.  Cleachdadh 
iadhaidh  slabhraidhean  làidir  mu  'n  cuaìrt  ort,  a 
bhios  ni  's  deacaire  dhuit  a  bhriseadh  as  a  cheile 
gach  là.  Am  feadh  a  tha  thusa  ri  moille  tha  Sàtan 
ag  obair.  Tha  esan  gnìonìach  a'  ceangal  shnaim. 
Is  tusa  a  phrìosanach  agus  tha  e  'deanamh  ni  's 
diongmholta  's  ni  's  diongmholta  nan  còrd  a  tha  d' 
cheangal.  Ge  b'  e  uair  a  ni  thu  peacadh  tha  e 
'ceangal  snaime  eile.  A  h-uile  iarrtus  naomh  a  tha 
thu  'muchadh,  a  h-uile  uair  a  tha  thu  'cur  dàlach 
an  aithreachas  tha  ri  snaim  ùir.  Mur  teid  thu  as 
anis,  ciamar  is  urrainn  fiughair  a  bhi  agad  ri  thu 
fein  a  chur  fa  sgaoil  'n  uair  a  tha  thu  ni  's  laige 
agus  do  gheimhlibh  ni  's  treasa1?  0,  mata, 
Cuimhnich  anise  do  Chruithf  hear  ann  an  làithibh 
'  òige.  Thig  air  ball  gu  Iosa,  ma  's  maith  leat 
tighinn  idir.  Bithidh  E  'n  a  Fhear-treòrachaidh 
dhuit  ameasg  rib,  na  chomhf  hurtachd  dhuit  ameasg 
bhròn  'na  Fhear-gleididhameasg  chunnartnabeatha. 
Na  caill  car  aon  là  an  t-sochair  sin  a  bhi  'sealbh- 
achadh  a  lethid  do  charaid.  Abair  o'n  tiota  so 
fein,  "  M'  Athair  bu  tusa  Fear-stiùraidh  m'  òige." 
Gna.  iii.  1 — 24 ;  iv. ;  viii.  17  ;  Eccles.  xii.  1. 

Sibhse,  a  tha  teachd  air  aghaidh  am 
bliadhnaibh  agus  Sìbhse  a  tha 
Aosda,  Thigibh. 

Agaibh-sa  tha  maduinn  na  beatha  seachad. 
Ràinig  thu  mullach  na  beinne  no  tha  thu  'g  imeachd 
sios  leis  a  ghleann  air  an  taobh  eile.  Tha  thu  gu 
luath  a'  tarruing  dlù  do  'n  uaigh.  Theagamh  gu 
bheil  thu  fhathast  air  do  dhian — chleachdadh  ann 
an  gnothaichibh  feumail  na  beatha  ;  no  faodaidh 
gu  'm  bi  do  dheigh  's  do  ghràdh  air  buannachd  a' 
d'  ribeadh  ann  an  iomadh  iomaguin  dhoilgheasach. 
Ach  na  di-chuimhnich  "an  t-aon  ni  feumail." 
Eaodaidh  sinn  deanamh  as  eugmhais  nì  air  bith 
eile  eadhon  na  beatha  fein  ach  cha  'n  urrainn  sinn 
deanamh  as  eugmhais  Iosa.  Is  e  slàinte  'n  anama 
an  t-aon  nì  feumail.  Bha  thu  gnìomhach  car  iom- 
adh  bliadhna  ann  an  cùisibh  na  beatha  so ;  ach 
thuige  so  cha  d'  fhuair  thu  ùine  air  bith  airson 
diadhachd.  Cha  'n  'eil  do  ghnothach  àraidh  eadhon 
air  tòiseachadh  air.  Ach  cia  suarach  na  h-uile  ni 
eile  'n  coimeas  ris  a'  nì  so.  An  ceann  beagan 
bhliadhnachan  is  coma  co  dhiùbh  a  bha  sinn  beart- 
ach  no  bochd,  ach  bithidh  e  'na  nì  cudthromach 
co  dhiùbh  a  thàìnig  sinn  gu  Iosa  no  nach  d'  thainig. 
Chàidh  mòran  sluaigh  gu  bàs  mu  'n  cuairt  duit ; 
Coimhearsnaich  agus  càirdean,  mòran  leis  an  robh 
thu  sa'  sgoil,  no  'ghluais  leat  an  tus  beatha  tha 
'nise  'n  an  uaighibh,  Chaidh  thusa  a  chaomhnadh  ; 
ach  dh'  f  haodaàh  tu  a  bhi  air  do  ghearradh  sìos  mar 
chraoibh  mhi-thorraich — gun  ullachadh.  Faodaidh 
e  'bhith  gu  bheil  fad-f  hulangas  Dhe  ach  gann  air  a 
chaitheamh.  An  aithghearr  faodaidh  a'  bhinn  a 
bhi  air  a  toirt  amach,  "  Gearr  sios  e  c'  arson  a  tha 

e  'fàsachadh  na  talamhainn."  Theagamh  gubheil 
thu  'teachd  air  d'  aghaidh  ann  am  bliadhnaibh  1 
Mo  charaid  aosda,  cia  lìon  rabhadh  cudthromach  a 
tha  'g  àithne  dhuit  ullachadh  a  dheanamh.  D'aog- 
as  preasach,  d'  f  halt  a  tha  'gealachadh,  do  neart 
a  ta  'caitheadh,  tha  'cur  an  ceill  gu  labhrach  dhuit 
gu  bheil  a  chrìoch  dlù.  Tha  thu  air  chrith  air 
bruaich  na  h-uaghach.  An  t-òg  faodaidh  a  bhi  beò 
iomadh  bliadhna  ach  thusa  cha  'n  urrainn.  Gu 
goirid,  gu  ro  ghoirid,  feumaidh  tu  dol  gu  bas.  0, 
cia  uamhasach  a'  nì  seasamh  fa  chomhair  cathair — 
bhreitheamhnais  Chrìosd  agus  cunntas  a  thoirt  air 
beatha  f  had  a  chaitheadh  'g  a  dhiùltadh  fein,  air 
miltibh  do  shàbaidibh,  agus  shearmoinibh  agus 
shochairibh  a  chaidh  a  dhearmad.  0,  mata,  thig 
gu  Iosa  anis.  Na  caill  tiota,  cha  'n  èil  e  agad  r  'a 
sheachnadh.  Chruadhaich  thu  da  rìreadh  do 
chridhe  's  rinn  thu  aithreachas  ni  's  deacaire  le  bhi 
dearmad  diadhachd  cho  fada  ;  ach  ma  tha  thu  gu 
dùrachdach  ag  aslachadh  cònaidh  Spioraid  Naoimh 
Dhe,  deònaichidh  Esan  d'  iarrtas  anise  fein.  Cha 
'n  'eil  e  tuillidh  's  anmoch.  Ged  dhiùlt  thusa  cho 
fada  eisdeachd  ris,  cha  do  sguir  Iosa  a  labhairt  riut. 
Fathast  a  deir  E,  "  Thig  do  m'  ionnsuidh."  Fathast 
tha  gràdh  aige  dhuit.  Tha  E  'feitheamh  gu  d' 
thearnadh  fathast.  Na  cuir  an  suarachas  E  ni  's 
fhaide.  Seall  air  d'  ais.  Tha  'm  bàs  a'  teachd  le 
sìnteagaibh  a'  d'  dheigh  le  ceumaibh  luatha.  Tha 
e  ro  fhagus.  Tha  'm  breitheanas  teann  air  a  chul 
agus  tha  ifrinn  'na  dheigh.  Tha  iad  air  bheul  do 
ghlacadh.  Teich  air  ball  gu  Criosd.  Thig  gu  Iosa 
Is  Esan  amhàin  a  tha  comasach  air  do  thearnadh. 
Faic  Mata  vi.  19—24;  Luc.  x.  40—42;  xiii. 
6—9.  b3 

A  Chul-Sleamhnaiche,  Thig 

Is  cuis  àraidh  do  chùis-sa ;  oir  thàinig  thu  cheana 
gu  Iosa ;  ach  dh'f  àg  thu  E  's  chaidh  thu  air  seach- 
aran  uaithe.  Bha  thu  'm  fagus  ach  anis  tha  thu 
fad  as.  Tha  do  pheacadh  ro  mhòr.  Dh'  f  hiosraich 
thu  ni-eigin  do  ghràdh  Chriosd  ach  gidheadh  threig 
thu  E.  Mheal  thu  solus  ni  bu  shoilleire  's  coth- 
roman  a's  mò  na  iad-san  do  nach  b'aithne  ciod  i  'n 
diadhachd.  Ghabhadh  asteach  do'n  chrò  thu  's 
bhlais  thu  'n  t-ionaltradh  milis  leis  am  bheil  an 
deagh-bhuachaille  a'  beathachadh  a  threud,  gidh- 
eadh  dh'fhàg  thu  'm  fang  naomh.  Do  chlaonadh 
thòisich,  theagamh  an  dìomhaireachd,  le  bhi  bacadh 
ùrnuigh,  's  a'  dearmad  focail  Dhe.  JSTo  gheill  thu 
do  bhuaireadh  eigin,  ach  cha  deachaidh  tu  gu  Iosa 
air  son  maitheanais,  agus  mar  sin  dh'fhàs  thu, 
uigh  air  n-uigh,  caoin-shuarrach.  Faodaidh  gu 
bheil  thu  fathast  a'  cumail  asuas  aidmheil  na  diadh- 
achd  o'n  leth-muigh ;  ach  cha'n  'eil  do  chridhe 
ceart  an  sealladh  Dhe ;  tha  e  fuar  agus  marbh. 
Theagamh  gu'n  do  thilg  thu  thu  fein  ann  an  ana- 
caitheamh  shaoghalta,  's  gu  bheil  thu  a'd'  eis- 
iomplair  air  an  fhacal,  "  mu  ghràdhaicheas  neach 
an  saoghal,  cha'n  'eil  gràdh  an  Athar  ann." 
Theagamh  gu  bheil  a'  chùis  ni  's  measa,  gu'n  do 
thuit  thu  'm  peacadh  follaiseach,  's  gu'n  d'thug 
thu  masladh  am  tìanuis  sluaigh  air  ainm  Criosduigh. 
Chaill  thu  na  cothroman  sin  air  maith  a  dheanamh 
d'an  deanadh  tu  feum  mar  biodh  tu  a'd'  chul- 
sleamhnaiche.  Mar  so  rinn  thu  spuinneadh  air 
Dia.  Thug  thu  mi-mhisneach  do  luchd-aidmheil 
eile  le  d'  f  huarachd  's  le  d'  neo-sheasmhachd  's  bha 

thu  a'd'  chulaidh-bhacaidh  do  mhòran  a  bha 
feòraich,  "  Ciod  a  ni  mi  chum  's  gu  'n  tearnar  mi." 
An  àite  hhi  a'd'  bheannachadh  's  ann  a  bha  thu 
a'd'  mhallachadh  do  mhuinntir  eile,  's  a  bharr  air 
sin  chuir  thu  doilgheas  air  an  Spiorad  Naomh, 
cheus  thu  Mac  Dhe  as  ùr  agus  chuir  thu  E  gu 
nàire  fhollaiseich.  Ach  Iosa,  am  Buachaille 
caomh,  ged  dh'f  hàg  thu  a  chrò,  tha  toileach  d'  f  hail- 
teachadh  air  d'ais.  Tha  e  'sireadh  na  caorach  a 
chaidh  air  seachran.  A  deir  E,  0  Israeil  pill  a 
dh'ionnsuidh  an  Tighearna  do  Dhia.  Abair  ris. 
"  Thoir  air  falbh  air  n'  uile  easaontas  agus  gabt 
ruinn  gu  grasmhor."  Leighisidh  mi  an  cùl- 
sleamhnachaidh,  gràdhaichidh  mi  iad  gu  saor,  oh 
tha  mo  chorruich  air  a  pìlltinn  air  falbh.  Pillibh 
a  chlann  chùl-sleamhnach  agus  leighisidh  mi  ui 
cul-sleamhnachadh,  oir  tha  mi  tròcaireach ;  amhàin 
aidich  do  chionta  gu'n  d'  rinn  thu  easaontas  an 
aghaidh  an  Tighearna  do  Dhia.  Pillibh,  a  chlann 
chulsleamhnach,  deir  an  Tighearn." 

Thoir  fainear  na  briathra  caomh  sin.  Beachd- 
smuainich  air  comhsamhlachd  a'  mhic  stròghail. 
Ciod  a'  mhisneach  a's  mò  air  an  urrainn  duit  feum 
a  chur.  Ged  chaidh  thu  air  seachran  o  Iosa  faod- 
aidh  tu  teachd  d'a  ionnsuidh  aris.  Tha  e  cho 
toileach  gabhail  riut  's  a  bha  E  'n  toiseach.  Stad, 
mata,  a'd  dhian-shiubhal  an  comhair  do  chùil. 
Pill  a  dh'ionnsuidh  an  Tighearna,  c'arson  a  bhàs- 
aicheas  tu  V' 

Faic  Salm  cxix.  176  ;  Ier.  iii.  12—14,  22 ;  Hos. 
xiv.  1 — 4 ;  Luc.  xv. 

A  Pheacaich  Eu-dochasaich,  Thig. 

Theagamli  gu  bheil  tlm  'g  ràdh,  "  tha  tròcair  Dhe 
air  son  muinntir  eile  ach  cha  'n  'eil  air  mo  shonsa. 
Bha  mise  tuillidh  's  gràineil,  rinn  mi  mi-bhuil  do 
na  sochairibh  a's  mò  agus  mhùch  mi  gach  fein- 
dhiteadh  bu  treasa.  Rinn  mi  cath  an  aghaidh 
Dhe  agus  chuir  mi  'n  gnìomh  ciontan  a  tha  mi 
criothnachadh  smaointeachadh  orra.  Cha'n  urrainn 
maitheanas  a  bhi  air  mo  shonsa.  Eisd,  a  pheac- 
aich ;  a  ta  Dia  ag  ràdh,  "  Ged  robh  ur  peacaidhean 
mar  an  scàrlaid,  bithidh  iad  geal  mar  an  sneachd." 
"  Mar  is  beò  mi  cha'n  'eil  tlachd  agam  ann  am  bàs 
an  aingidh  ach  gu'm  pilleadh  e  's  gu'm  bitheadh  e 
beò.  Pillibh,  pillibh  c'arson  a  bhàsaicheas  sibh  V 
Eisd  a  pheacaich.  Euil  Iosa,  glanaidh  o  na  h-uile 
peacadh."  A  h-uile  jjeacadlt  agus  mar  sin  do 
jjheacadh-sa.  Eisd  !  Tha  Esan  comasach  iadsan 
uile  a  thig  a  dh'ionnsuidh  Dhe  tridsan  a  thearnadh 
gu  h-iomlan,  "  agus  mar  sin  thusa.  Eisd  !  Thàinig 
Iosa  Criosd  do'n  t-saoghal  a  thearnadh  pheacach, 
d'am  mise  an  ceud  fhear."  Tha  e  'tearnadh  cinn- 
f  headhna  pheacach  agus  mar  sin  thusa.  Daibhi  a 
chuir  mort  an  gnìomh — Peadar  a  rinn  'aicheadh- 
an  gaduich  air  a'  chrann-cheusaidh — miltean  a 
ghlaodh,  "  Ceus  E" — Pòl  an  geur-leanamhuinn- 
aiche — bha  uile  air  an  tearnadh.  Agus  an  Tì  sin 
a  thearuinn  iadsan,  tha  comasach  air  thusa  a  thear- 
nadh.  Am  bheil  eagal  ort  gu'n  do  chuir  thu  'n 
gnìomh  am  peacadh  nach  maithear  :  tha  d'iomaguin 
'na  dearbhadh  cìnnteach  nach  do  chuir  thu  'n 
gnìomh  e.  Ciod  air  bith  am  peacadh  sin  (agus 
tha  mòran  am  beachd  nach  gabh  e  cur  an  gnìomh 
anis)  gidheadh  tha  e  cìnnteach  nan  deanadh  aon 
neach  a  chur  an  gnìomh  nach  fiosraicheadh  e  bròn 

air  bith  air  a  shon.  Oir  tha  'm  Bìobull  anns  gach 
earrainn  dh'  e  ag  ìnnse  dhuinn  gu  faigh  na  h-uile  a 
ni  aithreachas  rnaitheanas,  's  na  h-uile  a  dh'iarras 
tròcair  gu  faigh  iad  i ;  agus  a  deir  Iosa,  "  An  tì  a 
thig  do  m'  ionnsuidh-sa  cha  tilg  mi  air  chor  air 
bith  amach  e,  's  e  sin  r'a  ràdh,  air  son  aobhair  air 
bith,  ion  's  su  faod  sinn  a  bhi  cinnteach  nach 
d'rinnaonphecach  aithreachai],  athig  gu  Iosa  airson 
maitheanais,  peacanna  nach  comasach  a  mhaitheadh 
a  chur  an  gnìomh.  Tha  Dia  fo  fhiachaibh  le 
'ghealladh  's  le  mhionnaibh  maitheanas  a  thoirt  gu 
pailt"  do  na  h-uile  peacach  a  thig  gu  Iosa  air  son 
slàinte.  Ach  fathast  theagamh  gu  'n  abair  thu, 
"  Tha  mi  'm  pheacach  caillte — gu  tur  caillte — thar 
leigheis  !"  Bha  bràthair  do'n  t-searmonaiche  ainmeil 
Whitfield  aig  aoidheachd  leis  a'  Bhan-mhorair 
Huntingdon  a  thug  oidhirp  air  'ariam  eudòchasach 
a  thogaU  le  bhi  'labhairt  air  tròcair  neo-chrìochnaich 
Chriosd.  "A  Bhan-mhorair,"  thubhairt  e,  tha 
'chùis  fìor,  tha  mi  'g  a  f  haicinn  gu  soillear,  ach 
cha  'n  'eil  tròcair  ann  domhsa  ;  tha  mi  'm  dhuine 
truagh,  tur  chaillte,"  bi  so  a  fhreagairt.  Tha  mi 
toilichte  chluinntinn,  toilichte  'm  chridhe  gur 
duine  caillte  thu,  f  hreagair  ise,  "  Ciod,  a  Bhan- 
mhorair,  toilichte  gu  bheil  mise  'm  dhuine  caillte  1 
"  Seadh,  a  Mhr.  W.  da  righribh  toilichte  ;  oir 
thàinig  Iosa  Criosd  do  'n  t-saoghal  so  a  thearnadh 
dhaoine  caillte  !"  Thug  am  focal  sin  misneach  d'a 
anam.  Chreid  e  ann  an  Iosa  agus  an  ùine  ghearr 
bhàsaich  e  ann  an  sìth.  A  pheacaich,  dean  aoibh- 
neas  !  Thàinig  Iosa  a  thearnadh  dhaoine  caillte — 
a'd'  thearnadh-sa  ! 

Faic  Is.  i.  18  ;  Esec.  xviii.  30 — 32  ;  xxxiii.  11  ; 
Luc.  xix.  10  ;  Eoin  vi.  37  ;  1  Tim.  i.  15  ;  Eabh. 
vii.  25 ;  1  Eoin  i.  7. 

A  Pheacaich  gun  Churam  Thig. 

Ciod  !  ceannairceach  an  aghaidh  Dhe  a'  greasad 
gu  bàs,  air  do  dhìteadh  gu  ifrinn,  gidheadh  gun 
churam  1  A  Leughadair,  an  aon  diùbhsan  thu  a 
th'  air  an  toirt  suas  cho  mòr  do  nithibh  faoine  'n 
t-saoghail  so  's  nach  toir  iad  fainear  cùisean 
cinnteach  an  ath-shaoghail  1  Eisd  ri  ceisd  uamh- 
asaich  Iosa,  Smuainich  oirre,  "  Ciod  e  an  tairbhe 
do  dhuine,  ged  chosnadh  e  an  saoghal  gu  h-iomlan 
agus  'anam  a  chall  ?  Abair  gu  fac  thu  mòr-shluagh 
a'  triall  troimh  lòn  agus  cas-chreag  eagallach  aig  a' 
cheann.  Tha  iad  gu  sunndach  a'  gabhail  air  an 
aghaidh,  a'  spìonadh  blilà,  gus  an  ruig  iad  a  bile, 
's  am  bheil  aon  an  deigh  aoin  a  'dol  thairis  agus 
air  a  bhriseadh  'na  mhìribh.  Kach  glaodhadh  tu 
riu.  "  Stadaibh,  stadaibh  !  ma  tha  meas  agaibh 
air  ar  beatha,  tiilibh  air  àr  n-ais  !  "  Tha  thusa  a' 
triall  air  d'  aghaidh  gu  sgrios  a  's  uamhasaiche. 
A'  meunanaich  fodhad  tha  'n  loch  teine  agus  am 
bheil  thu  f  hathast  a'  dol  air  d'  aghaidh  ì  Tha  Iosa 
'g  glaodhach  riut,  "  Pill,  Pill  c'  arson  a  bhàsaicheas 
tu."  Ach  cha  'n  'eil  thusa  'faicinn  a'  chunnairt. 
Tha  thu  'ga  d'  f  haireachduinn  fein  sona,  's  dòchas 
agad  gu  'm  bi  na  h-uile  ni  ceart  leat  'na  dheigh  so. 
Am  fac  thu  riabh  cho  seimh  's  a  tha  'n  sruth 
dìreach  mu  'n  leuni  e  sios  leis  an  eas  1  Is  ionann 
sin  do  shìth-sa  a  tha,  'n  aithghearr  gu  bhi  air  a 
briseadh  le  daoi-leum  bàsmhor  do  thruaighe  gun 
chrioch  !  Tha  iomadh  nimh  taitneach  do  'n  bhlas, 
agus  tha  iad  a  tàladh  na  muinntir  a  tha  'g  an  òl  gu 
cadal  seimh,  ach  o'n  chadal  sin  cha  duisg  iad  am 
feasd.  Tha  thusa  pòit  air  cupa  bàis  Shàtain.  An 
ni  sin  a  tha  thusa  saoilsinn  a  's  deoch  thaitneach  a 
ta  'na  nimh  bhasmhoir,  agus  tha  do  chaoin-shuar- 

achas  a  thaobh  diadhaehd  'na  chomharadh  air  cho 
uamhasach  's  tha  e  'g  oihreachadh  air  d'  anam. 
Thoir  an  aire  nach  dùisg  thu  ann  an  lasraichibh 
ifrinn,  mu  'm  bi  e  tuillidh  's  anmoch,  crath  dhìot 
an  trom-chadal  so.  Tha  do  thigh  ri  theine.  Am 
mullach  an  aithghearr  tuitidh  astigh  agus  pronn- 
aidh  tu.  Ach  tha  thusa  a'  d'  shuidhe  gu  socair  a' 
d'  bhreugadh  fein  le  faoineis  agus  a'  dearmad  gach 
rabhaidh.  Tha  mòran  a'  glaodhach,  Teine  !  Teine  ! 
teich  air  son  do  bheatha  !"  Ach  cha  'n  'eil  thusa 
a'  toirt  aire  air  bibh  do  'n  chaismeachd.  Tha 
Criosd  'g  a  thairgsinn  fein  mar  thearmunn  ach  gu 
diòmhain.  Gidheadh,  ged  nach  'eil  thu  'g  a  thoirt 
fainear,  tha  thu  'n  cunnart.  Ann  an  cunnart  tha 
thu  'tarruing  gach  deò.  Is  e  cunnart  do  chomp- 
anach  siubhail  'nuair  a  tha  thu  air  thurus,  agus 
cunnart  tha  'taghal  d'  ionaid  cònaidh.  Tha  cunnart 
ag  itealaich  os  do  chionn  ameasg  othail  an  latha, 
agus  tha  cunnart  a'  caogadh  eadar  chùirtean  do 
leapa  ann  an  samhchair  na  h-oidhche.  Faodaiclh 
soirbheachadh  a  bhi  agad,  gràdh  a  bhi  dhuit,  sodal 
air  a  dheanamh  riut ;  agus  thu  bhi  gun  chùram  ; 
ach  tha  thu  'n  cunnart.  Faodaidh  tu  do  smuain  a 
bhàthadh  ameasg  gnothaich  no  le  leam  fodha  ni  's 
doimhne  's  ni  's  doimhne  ann  an  ana — caitheamh 
shaoghalta  's  am  peacadh ;  ach  tha  thu  ann  an 
cunnart — an  cunnart  feirge,  bàis  agus  ifrinn.  0. 
dean  ruith  gu  Iosa  !  an  sin  amhàin  a  ta  sinn  tear- 
uinte.  Thoir  as  thu  fein  tre  dhorus  na  slàinte,  am 
feadh  a  ta  e  f  hathast  fosgailte  ;  oir  bithidh  i  dùinte 
'n  aithghearr  's  an  sin  ann  an  dìomhanas  ni  thu 
bualadh. 

Faic  Eccles.  xi.  9  ;  Esec.  iii.  17 — 19  ;  xxxiii. 
1—19;  Marc.  viii.  34—38;  Luc,  xii.  16—21: 
2  Pead.  iii.  1—12, 


Thig 

Anis !   Bithidh  an  Obair  ni 
's  Cruaidhe  A '  Màireach  ! 

Theagamli  gu  bheil  thu  'smuaineachadh  gu  'm 
bi  e  cho  furasda  aithreachas  a  dheanamh  aig  am  air 
bith  'na  dheigh  so  's  a  tha  e  'n  diugh.  Is  mealladh 
cunnartach  so.  Tha  a  h-uile  drùghadh  inntinn  a' 
fàs  ni  's  laige  le  ath-dheanamh  agus  mar  bj 
cumhachd  aca  thairis  air  do  ghiùlan,  cha  bhi  iad 
an  aithghearr  air  am  faireachduinn  idir.  Ma  bha 
do  chònaidh  riabh  làimh  ri  muileann  fuaimneach, 
ri  abhainn  bheucaich  no  ris  a'  mhuir,  dh'  fhiosraich 
thu  nach  robh  an  f  huaim  a  bha  'n  toiseach  a  'cur 
buaireis  ort,  mu  dheireadh  ach  gann  air  a  toirt 
fainear.  Dìreach  mar  sin  faodaidh  fìrinnean  a 
'chreidimh  drùghadh  domhain  a  dheanamh  air  an 
inntinn  ;  ach  mur  'eil  na  drughainnean  sin  air  an 
caidreamh  le  bhi  'deanamh  d'  an  reir,  na  f  ìrinnean 
BÌn  gluaisidh  an  inntinn  ni  's  lugha  's  ni  's  lugha, 
gus  an  eisdear  riutha  le  tur  chaoin-shuarachas.  Tha 
Iosa  'g  ràdh,  "  Feuch,  a  ta  mi  'm  sheasamh  aig  an 
dorus  agus  a'  bualadh."  Tha  e  'bualadh  le  sear- 
moinibh,  le  leabhraichibh,  le  còmhradh,  leis  a' 
choinnseas,  le  rabhannaibh  solaimte.  Tha  'n 
f  huaim  a'  cur  clisgidh  ort,  ach  mur  eirich  thu  agus 
mur  fosgail  thu  'n  dorus,  am  bualadh  sin  ni  do 
chlisgeadh  ni  's  lugha  a  màireach,  gus  fa  dheireadh 
nach  cluinn  thu  idir  e.  Cia  liòn  iad  aig  an  robh 
aon  uair  faireachadh  drùighteach  mu  dhiadhachd, 
aig  nach  'eil,  anis,  faireachadh  idir,  agus  a  tha  gu 
luath  's  gu  sàmhach  a'  siubhal  sios  gu  ifrinn.  Air 
oiribh  aimhleathan  chreag  casa  còrsa  siorramachd 
Torlc,  tha  sgaothan  eun  mara  a'  f  àgail  an  cuid  ubh, 
agus  le  'n  tional  tha  cuid  a'  faotuinn  beo-shlàinte 

chimnartaich.  Thachair  e,  aon  uair,  air  do  dhuine 
a  gheinn  iaruinn  a  sparradh  san  talamh  's  e  fein  a 
leigeadh  sìos  air  an  ròp  a  bha  ceangailte  rithe,  gu 
'n  d'  f  huair  e  mach  nach  b'  urrainn  dha  ruigheachd 
air  an  àite  'n  robh  na  h-uibhean  an  tasgaidh,  a 
chionn  gu'n  robh  oir  na  creige  a  'ruith  amach  thar 
an  àite  a  bha  fodha.  Thoisich  e  'n  sin  air  e  fein 
udal  air  ais  's  air  adhart.  Mar  so  f  huair  e  mu 
dheireadh  a  chas  air  a'  chreig,  ach  ann  a  bhi  'g  a 
dheanamh  sin  chaill  e  'ghreim  air  an  ròp.  Bha 
'shuidheachadh  ro  uamhasach.  Bha  'mhuir  a' 
beucaich  ceudan  troidh  gu  h-iosal.  Bha  e  neo- 
chomasach  dìreadh  no  tearnadh.  Is  f  heudar  gu  'm 
bàsaich  e  'n  aithghearr  a  chion  lòin  no  gu  'n  tuit 
e  's  gu  'm  bi  e  air  a  bhriseadh  'n-a  mhìribh  air  na 
creagaibh.  B'e  'n  ròp  an  t-aon  doigh  thearaidh  a 
bh'  aige.  Bha  e  air  udal  a  null  's  a  nall.  Chunnaic 
e  air  gach  crathadh  gu  'n  robh  e  ni  b'  f  haide  a  air 
falbh  na  bha  e  roimhe.  '^Nuair  a  sguireadh  e 
'ghluasad  cha  b'  urrainn  dha  ruigheachd  air.  Gach 
tiotadh  a  bha  e  ri  moille  bha  'chunnart  a'  dol  a' 
nieud.  Binn  e  suas  inntinn.  An  ath  uair  a  rinn 
an  ròp  luasgan  teann  air  leum  e  air  adhart,  rug  e 
air  agus  ràinig  e'm  'mullach  gu  tearuinte.  A 
pheacaich  !  tha  do  shlainte  sa  ni  's  f  haide  as  a 
h-uile  tiotadh  a  tha  thu  ri  moille.  Tha  ifrinn 
fodhad  agus  an  aithghearr  ni  'm  bàs  do  thilgeadh 
sìos.  Ach  tha  Iosa  'm  fagus  chum  do  thearnadh. 
Tha  e  'toirt  cuiridh  dhuit  greim  a  dheanamh  air. 
Is  e  so  t-aon  dòchas.  Dean  greim  air  le  creidimh. 
Esan  ni  greim  ort's  ni  e  do  tharruing  suas  gu  neamh. 
Ach  tha  'n  duileaghdas  agus  an  cunnart  nis  mò  a 
h-uile  tiotadh  a  tha  thu  ri  moille.  Thig  gu  Iosa 
anise  fein  ! 


Thig  anis  !  Am  Maireachfaodaidh 
e  Bhi  tuillidh  's  Anmoch  ! 

Theaganili  gu  bheil  thu  air  cur  romhad  tigh- 
inn  gu  Iosa,  ach  nach  ann  dìreach  an  tràs. 
Cosmhuil  ri  Felix  a  deir  thu,  "  Imich  romhad  an 
tràs,  'n  uair  a  thig  am  a  's  iomchuidhe  cuiridh 
mi  fìos  ort."  Tha  fìos  aig  Satan  ma  chuireas  tu  'n 
diadhachd  air  falbh,  gu  'r  cosmhuil  gu  'n  cum  e  thu 
'm  braighdeanas  gu  sìorruidh.  Tha  Dia  ag  ràdh, 
"An  diugh  ma  chluinneas  sibh  mo  ghuth,  na 
cruadhaichibh  ur  cridheachan  :  feuch  anis  là  na 
slàinte.  Tha  Sàtan  ris  a'  chagar  so,  "  Cha  'n  ann 
an  diugh  ach  a'  màireach  !  "  Tha  e  'gealltuinn  gu 
'n  toir  thu  do  Dhia  d'  uile  làithean  a  tha  ri  teachd, 
ma  's  urrainn  esan  amhàin  ach  an  t-am  a  ta  'lathair 
a  dheanamh  cìnnteach  dha  fèin.  0,  bi  d'  earalas 
mu  'n  mhàireach  ;  Tha  anamanna  mar  is  trice  air 
an  call,  cha'n  ann  a  chionn  gu  bheil  iad  a'  cur 
rompa  nach  dean  iad  am  feasd  aithreachas,  ach  a 
chionn  gu  bheil  iad  a  cur  dàlach  ann  gu  am  eigin 
a  ta  ri  teachd,  agus  gidheadh  a  cur  dàlach  ann  gus 
am  bi  e  tuillidh  's  anmoch.  Na  màirich  rinn  ifrinn 
a  dhòmhlachadh.  Theagamh  gu  bheil  thu  'smaoin- 
teachadh  air  moille  'dheanamh  gus  am  buail  euslaint 
thu  ;  ach  is  i  'n  leaba  thinneis  an  t-àite  's  measa  gu 
aithreachas.  Faodaidh  d'  inntinn  a  bhi  cho  mòr 
air  a  riasladh  le  breisleich,  le  fìabhras  no  le  cràdh 
no  cuid  a  bhi  aice  cho  mòr  do  laigse  a'  chuim,  's 
gu  'm  bi  thu  neo-chomasach  air  smaointeachadh. 
Cha  'n  'eil  san  t-sìth  sin  ann-sam  bheil,  a  reir  coslais, 
mòran  a'  dol  gu  bàs  ach  amhàin  cion-mothachaidh 
na  h-euslainte.  Mòran  a  rinn  aidmheal,  'n  uair  a 
bha  iad  tinn  gu  'n  drinn  iad  aithreachas,  'n  uair  a 
dh'  aiseagadh  gu  slàint  iad  dh'  fhàs  ni  bu  neo- 
churamaiche  na  bha  iad  roimhe.  Cha  b'  e  so 
fior-iompachadh :  's  nam  bàsaicheadh  iad  bhiodh 

iad  caillte  !  Cha  'n  'eil  ach  beag  dochais  ri  slàinte 
ann  an  euslainte.  Ach  theagamh  nach  tig  an  t-am 
sin  am  feasd.  Faodaidh  tu  bàsachadh  gun  aon 
tiotadh  rabhaidh.  Ged  tha  thu  'd  shlaint  an 
diugh,  faodaidh  tu  bhi  marbh  a'  maireach  !  Agus 
am  bheil  thu  am  feadh  a  tha  'bheatha  cho  neo- 
chinnteach,  a'  cur  seachad  slainte  1 

Tha  prìosanach  fo  bhinn  bàis.  Tha  uair  bhàs- 
mhor  a'  chrochaidh  air  a  cumail  am  falach  air, 
ach  tha  e  air  innse  dha,  ma  chuireas  e  iarrtus  a 
dh'  ionnsuidh  an  Fhir-ria^ìaidh  mu  'm  buail  i, 
gu  'm  bi  'bheatha  air  a  caomhnadh.  A  deir  esan, 
"  Cuiridhmisin  a'  màireach,  agus  'nuair  athig  a' 
màireach  a  deir  e  aris,  O,  tha  ùine  gu  leòr  f  hathast : 
feithidh  mi  beagan  ni  's  f  haide  !"  Gu  h-obann  tha 
airsan  a  ghainntire  a'  fosgladh,  agus  feuch  Siorram 
agus  an  crochadair  !  "  0,  feithaibh  agus  sgriobh- 
aidh  mi  'n  t-iarrtus."  "  Cha'n  f  heith"  a  deir  iad, 
"  Bhuail  an  t-uaireadair ;  tha  e  tuillidh  's  anmoch ; 
feumaidh  tu  bàsachadh  !  A  pheacaich  bhochd,  tha 
thu  air  do  dhiteadh  !  Cha'n  f  hiosrach  thu  c'uine 
a  dh'f  haodas  a'  bhinn  a  bhi  air  a  cur  an  gnìomh. 
Theagamh  an  diugh  fein.  Tha  thu  'cur  romhad 
dàil  a  chur  ann  an  aithreachas  gus  a'  màireach ; 
ach  a'  màireach  faodaidh  tu  bhi  'n  ifrinn.  Tha 
Crìosd  a'  bualadh  an  diugh;  ach  cuimhnich  gu 
faod  am  bàs  bualadh  a'  màireach.  Am  feadh  a 
tha  thusa  'cumail  do  charaid  a's  fearr  amach,  faod- 
aidh  am  bàs  briseadh  asteach  agus  do  ghreasad  air 
falbh  chum  a  bhreitheimh  !  Thig,  mata,  an  diugh 
gu  Iosa.  Tha  E  toileach  tearnadh  an  diugh.  Tha 
geata  neimh  fosgailte  'n  diugli.  Faodaidh  a'  màir- 
each  a  bhi  tuillidh  's  anmoch  1 

Leugh  Mat.  xxiv.  36 — 51;  xxv.  1 — 13;  Luc. 
xii.  16—21  ;  xiii.  24—28  ;  Gni.  xxiv.  25  ;  2  Cor. 
iv.  1,  2;Eabh.  iii.  7—15. 

Is  fheudar  gu  'm  bi    Thu  air  do 
Sgrios,  mur  Tig  Thu  ! 

"  Ciod  a  dh'  f  heumas  mi  a  dheanamh  chum  gu  'n 
tearnar  mi  ?"  Creid  anns  an  Tigheam  Iosa  Crìosd.  I 
"  Ciod  a  dh'  f  heumas  mi  a  dheanamh  gu  bhi  air 
mo  chall."  "  Dimeas  a  dheanamh  air  slàinte  cho 
mòr."  Cha  riiigear  leas  nì  air  bith  a  dheanamh. 
Tha  sinn  caillte  cheana.  Tha  Iosa  a'  tairgsinn  ar 
tearnaidh  ;  ach  ma  dhiùltas  sinn  a  thairgse  tha  sinn 
a'  fuireach  mar  a  hha  sinn.  Nam  biodh  neach  air 
a  lot  le  nathair  bhàsmhoir,  's  gu  'n  diùltadh  e  feum 
a  dheanamh  do  leigheas,  dh'  f  heumadh  gu  'm  bàs- 
aicheadh  e.  Is  e  'n  soisgeul  an  t-aon  leigheas  air 
son  an  anama,  's  ma  ni  sinn  dearmad  air,  marbhaidb 
am  peacadh  sinn.  Cha  ruig  thu  a  leas  a  bhi  a'  d' 
mheirleach  no  a'  d'  mhortair  gu  d'  anam  a  chall. 
Faodaidh  tu  a  bhi  d'  chumadh  fein  do  òrduighibh 
a  chreidimh  o  'n  leth-muigh  ;  ach  mu  'r  tig  thu  gu 
Iosa  tha  thu  caillte !  Smuainich  air  na  briathraibh 
sòlaimte,  Ciamar  a  theid  sinn  as  ma  ni  sinn  dèmeas 
air  slàinte  co  mhòr1?  Tha  dol  as  neo-chomasach, 
ma  dhearmaideas  sinn  an  t-aon  mheadhon  tearn- 
aidh.  Tha  bàta  air  a  tarruing  le  sruth  aibhne  a 
dh'  ionnsuidh  an  eas  chobharaich ;  far  an  f  heudar 
dh'  i  bhi  air  a  call ;  ach  tha  aon  chreag  na  h-aonar 
a  dol  amach  'na  stùic  dlù  do  'n  àite  'm  bheil  i  dol 
seachad,  far  am  bheil  daoine  'feitheamh  le  ròp. 
Abair  gu  'n  dean  an  sgioba  dearmad  air  greim  a 
dheanamh  air,  ciamar  is  urrainn  iad  dol  as  ì  Is  e 
dearmad  an  sgrios.  Iosa  amhàin  tha  comasach  air 
an  anam  a  thearnadh.  "  Agus  cha  'n  'eil  slàinte 
ann  an  neach  air  bith  eile ;  oir  cha  'n  'eil  ainm  air 

bitli  eile  fo  neamh,  tre  am  feud  sinn  a  bhi  air  ar 
tearnadh."  0,  a  pheacaich,  tha  do  dhìteadh 
siorruidh  cìnnteach,  ma  dhiùltas  tu  Iosa.  Agus  cia 
mòr  a  bhios  do  chionta  's  do  pheanas.  "  Cha  'n 
fhàgar  tuillidh  "  dhuinn  ìobairt  air  son  peacaidh, 
ach  dùil  eagalach  ri  breitheanas  agus  feirg 
theinntich,  a  sgriosas  na  h-eascairdean.  An  tì  a 
rinn  tàir  air  lagh  Mhaois  ma  bhàsaich  e  gun  trocair, 
cia  mòr  is  measa  na  sin  am  peanas  air  am  measar 
esan  toillteannach  a  shaltair  fo  chasaibh  Mac  Dhe 
agus  a  rinn  tarcuis  air  Spiorad  nan  gras  f'  Ciod 
am  mealladh  a  rinn  greim  orf?  Am  bheil  thu 
'smuaineachadh  nach  cuir  Dia  an  gniomh  a 
bhagraidhean,  gu  'n  teid  thu  as  o  shùil  gheur- 
sheallaich,  no  gun  còmhdaich  na  creagan  thu  %  JSa 
faoin-dhòchais  !  Cha  'n  eil  dol  as  ach  le  teachd  gu 
Iosa,  agus  dearmad  'na  aonar  is  sgrios  cinnteach. 
"A  chionn  gu  'n  do  ghairm  mi  agus  gu  'n  do  dhiùlt 
"  sìbhse,  ni  mise  mar  an  ceudna  gàire  ri  'r  sgrios-sa, 
"  ni  mi  fanoid  'n  uair  a  thig  bhur  n'  eagal.  An  sin 
"  gairmidh  iad  ormsa  ach  cha  f  hreagair  mi,  iarraidh 
"  iad  mi  gu  moch  ach  cha  'n  fhaigh  iad  mi ;  oir  cha 
"  do  roghnaich  iad  eagal  an  Tighearna  agus  rinn  iad 
"  tàir  air  m'  achmhasan  uile. "  0,  a  pheacaich,  thoir 
thu  fein  as  o'n  bhagradh  uamhasach  so.  Tha  Iosa, 
anis,  'na  sheasamh  le  gàirdeanaibh  fosgailte.  Tha 
E  'g  aslachadh  ort  tighinn  agus  a  bhi  air  do  thear- 
nadh.  Ka  diùlt  a  ghràs  ni  's  f  haide.  Thig  le  d' 
uile  pheacaibh  agus  bhròn.  Thig  dìreach  mar  a 
tha  thu — thig  air  ball.  Cha  tilg  E  air  chor  air  bith 
amach  thu.     Thig  gu  Iosa !    Thig  gu  Iosa ! 

Faic  Gna.  i.  24—31;   Eoin  ìii.   14—21,    36; 
Gni.  iv.  12;  Eabh.  ii.  1—3;  x.  26—31. 

TJieid  Mi  gu  Iosa. 

Mar  ta  mi  gun  aon  chùis  do  ghnà, 

Ach  d'  f  huil  gu  'n  dhòirteadh  air  mo  sgà 

'S  gu  bheil  do  chuireadh  caomh  dhomh  tlà, 

0,  Uain  Dhe,  tha  mi  'teachd  ! 

Mar  ta  mi,  'nis,  gun  mhoill  gun  cheal, 

A  dh'  ionnlaid  m'  an'  m'  o  aon  dubh  smal ; 

'S  d'  f  huil  fein  a  dh'  fhuadaicheas  gach  sal 

0,  Uain  Dhe,  tha  mi  'teachd  ! 

Mar  ta,  san  uair,  bochd,  truagh  a  's  dall, 
Uam  sealladh,  saibhreas,  slàint  air  chall, 
Ach  annad-s'  gheibhear  iad  mar  gheall ; 

0,  Uain  Dhe,  tha  mi  'teachd  ! 

Mar  ta  mi,  'nis,  air  udal  truagh, 

Le  iomad  imcheist  's  cath  tha  cruaidh, 

Le  gleàchd  amach  's  geilt  'stigh  ta  buan 

0,  Uain  Dhe,  tha  mi  'teachd  ! 

Mar  ta  mi  's  tu  gu  'n  gabh  tre  ghras, 
Gu  maith,  gu  'n  glan  's  gu  'n  toir  a  sàs 
Do  ghealladh  chionn  gu  'n  chreid  gach  \  n* 

0,  Uain  Dhe,  tha  mi  'teachd  ! 
A.  M r. 


67 

Fann  maille  ruinn. 

Luc.  xxiv.  29. 

Grian  m'  anama  's  tu  'Fhir-shaoraidh  ghraidh, 
Cha  n'  oidhch'  's  tn  dlù  le  deabadh  àigh, 
0  'n  ùir  na  bacadh  neul  o  'm  shùil 
Gu  'm  faiceadh  d'  òglach  thu  gu  'iuil. 

'J^uair  hliraonas  ciùin  tlà  dhriuchd  na  suain 
Gu  m'  rosgaihh  claoidht'  le  caithris  bhuain, 
Mo  smuain  mu  dheireadh  biodh  mu  'm  thamh, 
Air  uchdm'  Fhir-shaoraidh'sm'  fhois  gunphràmh. 

0  mhoch  gu  feasgar,  fuirich  leam, 
Gun  thus'  mo  bheò  cha  bhiodh  aon  am, 
'San  oidhch'  orm  teann  fan  leani  an  tràs 
Gun  thus'  cha  n'  f  haoduinn  dol  gu  bàs. 

Aon  chlì  do  d'  chloinn  ma  rinn  mo  Dhia, 
Dìmeas,  an  diugh  aix  guth  a  Thriath 
Tog  ort  gu  gnìomh  a  Dhia  le  gràs, 
An  ciont  na  leig  leis  luidhe  'n  sàs. 

Fritheil  air  tinn,  's  dean  saibhir  bochd 
0  d'  thaisg-thigh  fial — 's  dean  dìon  do  nochd — 
'Nochd  biodh  ciùin  shuain  aig  luchd  na  caoidh 
Gu  suaimlmeach  seimh  mar  thamh  nan  Naoidh. 

Thig  dlù  's  'n  uair  dhuisgeas  beannaich  sinn 
Mu  'n  gabhar  ceum  troi'  'n  t-saoghal  leinn, 
Gus  ann  an  cuan  do  ghaoil  air  Neamh 
Am  faigh  sinn  fois  's  nach  fairich  feum. 

A.  M —  h. 


Salm  C. 

Gach  slògh  do  'n  cònuidh  'n  crunne-cò 
Togaibh  gu  leir  àrd  chliu  do  'n  Triath 
Le  gàirdeachas  'n  ur  cruith-f  hear  treun 
Le'  r  binn-cheol  eireadh  cliù  do  'r  Dia 

Biodh  fios  gu  'r  Dia  E,  Triath  an  àigh, 
0  'm  bheil  gach  àl — ar  dealbh  's  ar  deo  ; 
A  threud  sinn  's  biadhaidh  e  gach  trà ; 
'S  nì  dìon  a  's  àrach  dhuinn  ri  'r  beò. 

Air  dorsaibh  'arois  dòirtibh  'steach, 
'Na  chùirtibh  ait,  dha  thigibh  dlù ; 
'Sguth  molaidh  's  gàirdeachais  gach  neach 
A'  luaidh  air  feartaibh  Dhe  nan  dùl. 

C'  arson  1    gu  'r  maith  ar  Triath  ar  Dia, 
Mu  thròcair  chinntich  's  maith  'bhi  seinn, 
'S  f  hìrinn  a  sheas  gu  daingean  riabh 
Gu  mair  feadh  linnte  sìorruidh  leinn. 

A.  M- 

